
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 126 

18 Φεβρουάριου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.959.21/2/464370 Σ. 6762 

Περί κυρώσεως Κανονισμού Εσωτερικής Λειτουργίας 
της Λέσχης Αξιωματικών Ενόπλων Δυνάμεων (ΛΑΕΔ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάζεις του Ν. 324/1914 (ΦΕΚ Α'307) «περίσυ- 
στάσεως και λειτουργίας Στρατιωτικών Λεσχών». 

β. Τις διατάξεις του άρθρου μόνου του ΑΝ 539/37 (ΦΕΚ 
Α' 97) «περί συμπληρώσεως των διατάξεων περί Στρατιω¬ 
τικών Λεσχών». 

γ. Τη διάταξη του άρθρου 1 του ΑΝ 347/68 (ΦΕΚ Α' 75) 
«περί τροποποιήσεως και συμπληρώσεως της περί Λέ¬ 
σχης Αξιωματικών Ενόπλων Δυνάμεων Νομεθεσίας». 

δ. Τη διάταξη του άρθρου 8 παρ. 1 του Π.Δ. 27/91 {ΦΕΚ 
Α' 91) «Οργανισμός ΛΑΕΔ». 
ε. Την αριθμ. 535/1/18.9.95 απόφαση του ΔΣ/ΛΑΕΔ. 
στ. Την αριθμ. 557/5/13.11.97 απόφαση του ΔΣ/ΛΑΕΔ. 
ζ. Τις διατάξεις του Ν. 2292/95 «Οργάνωση και λειτουρ¬ 
γία ΥΕΘΑ και έλεγχος των ΕΔ και άλλες διατάξεις» (ΦΕΚ 
Α' 35). 

η. Το αριθμ. 170 πρακτικό του Ανωτάτου Στρατιωτικού 
Συμβουλίου της 20ης/96 Συνεδριάσεως αυτού. 

θ. Τις διατάξειςτου άρθρου 27του Ν. 2081/92 (ΦΕΚ Α' 
154) με το οποίο προστέθηκε άρθρο 29Α του ν. 1558/85 
(ΦΕΚ Α' 137) όπως αντικαταστάθηκε με το άρθρο 1 παρ. 
2 του Ν. 2469/97 (ΦΕΚ Α' 38) καθώς και ότι από τις δια¬ 
τάξεις αυτής της απόφασης δεν πρακαλείται δαπάνη σε 
βάρος του προϋπολογισμού του Νομικού Προσώπου 
ΛΑΕΔ. 

ι. Την αριθμ. 29261/7.10.96 κοινή απόφαση του Πρωθυ¬ 
πουργού και του Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 933), αποφασίζουμε: 

Κυρώνουμε τον Κανονισμό Εσωτερικής Λειτουργίας 
της Λέσχης Αξιωματικών Ενόπλων Δυνάμεων (ΛΑΕΔ), το 
κείμενο του οποίου έχει ως ακολούθως: 

ΚΑΝΟΝΙΣΜΟΣ 

Εσωτερικής Λειτουργίας της Λέσχης Αξιωματικών 
Ενόπλων Δυνάμεων (Λ.Α.Ε.Δ.) 


ΚΕΦΑΛΑΙΟ Α' 

Σκοπός - Έδρα - Υπαγωγή - Εκπροσώπηση 
ΑΡΘΡΟ 1 
ΣΚΟΠΟΣ 

Η Λέσχη Αξιωματικών Ενόπλων Δυνάμεων (ΛΑΕΔ), έχει 
σκοπό εθνοφελή, εκπαιδευτικό, μορφωτικό και ψυχαγωγι¬ 
κό και επιδιώκει την ανάπτυξη και σύσφιγξη των σχέσεων 
μεταξύ των Αξιωματικών. Ανθυπασπιστών σε ενέργεια και 
σε αποστρατεία των Τριών Κλάδων των Ενόπλων Δυνάμε¬ 
ων και του Κοινού, καθώς και την εξυπηρέτηση των ανα¬ 
γκών διατροφής και ψυχαγωγίας των Αξιωματικών και Αν- 
θυπασπιστών και των μελών των οικογενειών τους. 
ΑΡΘΡΟ 2 
ΕΔΡΑ - ΥΠΑΓΩΓΗ 

Η ΛΑΕΔ εδρεύει στην Αθήνα και αποτελεί Στρατιωτικό 
Κατάστημα καθώς επίσης και Νομικό Πρόσωπο Δημοσίου 
Δικαίου (ΝΠΔΔ), υπαγόμενη υπό την Εποπτεία του Υ¬ 
πουργού Εθνικής Αμυνας δια του Γενικού Επιτελείου 
Στρατού. Αυτή απολαμβάνει όλωντων ατελειών, φορολο¬ 
γικών απαλλαγών και των λοιπών εν γένει προνομίων του 
Δημοσίου. 

ΑΡΘΡΟ3 
ΕΚΠΡΟΣΩΠΗΣΗ 

Η ΛΑΕΔ εκπροσωπείται ενώπιον των δικαστηρίων και 
πάσης άλλης Αρχής από τον Πρόεδρο του ΔΣ. Μπορεί ό¬ 
μως με ειδική απόφαση του ΔΣ να εκπροσωπείται και από 
τον Διευθυντή της ΛΑΕΔ ή από έτερο πρόσωπο, 

ΚΕΦΑΛΑΙΟ Β' 

Διοίκηση - Συγκρότηση - Αρμοδιότητες 
ΑΡΘΡΟ 4 

ΣΥΓΚΡΟΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο της ΛΑΕΔ συγκροτείται ό¬ 
πως παρακάτω: 

α. Από τον εκάστοτε Διοικητή Στρατιωτικής Διοίκησης 
Αθηνών (ΣΔΑ) ή Σχηματισμού της περιοχής, στον οποίο υ¬ 
πάγεται η ΛΑΕΔ, ως Πρόεδρο. 

β. Από ένα ανώτατο ή ανώτερο σε ενέργεια Δικαστικό 
Λειτουργό του Δικαστικού Σώματος των Ενόπλων Δυνά¬ 
μεων. 

γ. Από ένα ανώτατο ή ανώτερο Αξιωματικό σε ενέργεια 
του Στρατού Ξηρας. 

δ- Από ένα ανώτερο Αξιωματικό σε ενέργεια του Πολε¬ 
μικού Ναυτικού. 

ε. Από ένα ανώτερο Αξιωματικό σε ενέργεια της Πολε¬ 
μικής Αεροπορίας. 

στ. Από ένα ανώτατο ή ανώτερο Αξιωματικό του Στρα¬ 
τού Ξηρός σε αποστρατεία, ο οποίος προτείνεται από την 
Ένωση Αποστράτων Αξιωματικών Στρατού (ΕΑΑΣ). 

2. Καθήκοντα Γραμματέα εκτελεί Αξιωματικός ή μόνι¬ 
μος υπάλληλος της ΛΑΕΔ. 

3. Τα μέλη του Διοικητικού Συμβουλίου διορίζονται με α¬ 
πόφαση του Υπουργού Εθνικής Αμυνας που δημοσιεύε¬ 
ται στην Εφημερίδα της Κυβερνήσεως και η θητεία τους 
είναι τριετης. 

4. Τον γραμματέα ορίζει, το Διοικητικό Συμβούλιο με α¬ 
πόφασή του κατόπιν εισηγήσεως από τον Διευθυντή. 

5. Το Διοικητικό Συμβούλιο βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τρία 
τουλάχιστον από τα μέλη. Αναπληρωτής του Προέδρου 
είναι ο αρχαιότερος σε ενέργεια Αξιωματικός. 

ΑΡΘΡΟ 5 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το ΔΣ της ΛΑΕΔ, είναι το ανώτατο όργανο διοίκησης 
και εκπροσώπησης αυτής, δικαιούμενο και υποχρεούμε- 
νο να αποφασίζει σε κάθε θέμα που αφορά την ΛΑΕΔ. Ε¬ 
νεργεί στο όνομα της ΛΑΕΔ κάθε διαχειριστική και διοικη¬ 
τική πράξη και αποφασίζει για κάθε ζήτημα που αφορά 
την εν γένει λειτουργία της ΛΑΕΔ και των υπηρεσιών της 
για την πραγμάτωση του σκοπού της, οι δε αποφάσεις 
του λαμβάνονται πριν από την ενέργεια οποιοσδήποτε 
πράξεως που συνεπάγεται υποχρέωση του Νομικού Προ¬ 
σώπου και καταχωρίζονται σε ίδιο βιβλίο Πρακτικών. 

2. Αποφασίζει για κάθε πράξη ενώπιον των Δικαστη¬ 
ρίων, όπως την έγερση αγωγών και αιτήσεων, την παραί¬ 
τηση από τούτων ή την κατάργηση δικών, την άσκηση εν¬ 
δίκων μέσων, την υποβολή μηνύσεων ή εγκλήσεων, αναγ¬ 
γελιών και παραίτηση από τούτων, την ενέργεια ή άρση 
κατασχέσεων, αναγγελιών και πλειστηριασμών, την εγ¬ 
γραφή ή εξάλειψη υποθηκών και προσημειώσεων επί ακι¬ 
νήτων που ανήκουν σε τρίτους και εν γένει τη διενέργεια 
κάθε διαδικαστικής πράξεως, με όλες τις μορφές του δια- 
δίκου. 

3. Επιβλέπει ενδελεχώς τηντήρηση των διατάξεων που 
διέπαυν τη ΛΑΕΔ και απαγορεύει αυστηρώς τις συζητή¬ 
σεις επί πολιτικών θεμάτων, καθώς και κάθε επίκριση ή 
συζήτηση πάνω σε διαταγές προϊστάμενων Αρχών ή ανώ¬ 
τερων. 

4. Μετέχει με μέλη του στη συγκρότηση της Διοικούσας 
Επιτροπής Σαρογλείαυ Μεγάρου (Πλατείας Ομονοίας και 
Σταδίου 65), κοινοπραξίας ΛΑΕΔ και ΜΤΣ. 

5. Για την πληρέστερη εκπλήρωση των αρμοδιοτήτων 
του, βοηθείται από τα όργανα της ΛΑΕΔ και από τις Επι¬ 
τροπές που συγκροτούνται κάθε φορά. 

6. Εγκρίνει όλες τις δαπάνες της ΛΑΕΔ, καθορίζει τη γε¬ 
νική γραμμή λειτουργίας της, έχει την εν γένει ανώτερη ε- 
ποπτεία και παρακολούθηση των υπηρεσιών της ΛΑΕΔ, 
λαμβάνει και υποδεικνύει κάθε μέτρο που μπορεί να συ- 
ντελέσει στην αρτιότερη εκπλήρωση των σκοπών της. 

7. Δικαιούται ν' αναθέτει στο Διευθυντή ή σε Επιτροπή 
έκτων μελών του ή σε άλλα όργανα τη μελέτη ορισμένων 
υποθέσεων και θεμάτων. 


8. Στις παραπάνω συγκροτούμενες επιτροπές τάσσο¬ 
νται προθεσμίες από τον Πρόεδρο για την κατάρτιση και 
υποβολή εκθέσεων, ανάλογα με την σπουδαιότητα και τη 
φύση του θέματος. Οι εκθέσεις των επιτροπών αυτών πε¬ 
ριέχοντας και τις γνώμες των μελών που τυχόν μειοψηφι- 
σαν, υποβάλλονται στο Διοικητικό Συμβούλιο με αιτιολο¬ 
γημένη πρόταση, για τη λήψη απόφασης. 

9. Τα μέλη του ΔΣ δεν δικαιούνται να επεμβαίνουν σε θέ¬ 
ματα που ανάγονται στη λειτουργία των Υπηρεσιών της 
ΛΑΕΔ. εκτός των περιπτώσεωνπου με απόφαση ταυ ΔΣ α¬ 
νατέθηκε σε αυτά ειδική υπηρεσία. Μπορούν όμως τα μέ¬ 
λη του ΔΣ ν' αναφέρονται στον Πρόεδρο ή το ΔΣ για κάθε 
θέμα, που ήθελε υποπέσει στην αντίληψή τους, σχετικά 
με την εσωτερική λειτουργία της ΛΑΕΔ. 

10. Διαχειρίζεται την περιουσία της ΛΑΕΔ υπό την επο- 
πτείατου Υπουργού Εθνικής Αμυνας, ο οποίος την ασκεί 
με ετήσιες τακτικές Οικονομικές Επιθεωρήσεις ή και έ¬ 
κτακτες σε συντομώτερα χρονικά διαστήματα, που ενερ- 
γούνται βάσει των Στρατιωτικών Κανονισμών από ανώτε¬ 
ρο Αξιωματικό του Οικονομικού ή Ελεγκτικού Σώματος, υ¬ 
στέρα από ειδική δια τούτο διαταγή. Δύναται επίσης ο 
Υπουργός Εθνικής Αμυνας ή ο Διοικητής του Σχηματι¬ 
σμού στον οποίο υπάγεται η ΛΑΕΔ για διοικητική μέριμνα, 
να διατάξει τη διενέργεια Διοικητικών Οικονομικών Επιθε¬ 
ωρήσεων, σύμφωνα με τα οριζόμενα από τους ισχύοντες 
Κανονισμούς και Διαταγές. 

ΑΡΘΡΟ 6 

Οικονομικό Έτος ΛΑΕΔ - Προϋπολογισμός 

Το οικονομικό έτος της ΛΑΕΔ συμπίπτει με το οικονομι¬ 
κό έτος του Δημοσίου. Υποβάλλεται ιεραρχικά και έγκαι¬ 
ρα, όπως ο Νόμος ορίζει κάθε φορά, στον Υπουργό Εθνι¬ 
κής Άμυνας προς έγκριση ο Προϋπολογισμός της ΛΑΕΔ, 
για το επόμενο έτος, αφού προηγουμένως έχει εγκριθεί 
αυτός από το Διοικητικό Συμβούλιο. Καμία δαπάνη δεν 
πραγματοποιείται αν δεν έχει αναγραφεί στον Προϋπο¬ 
λογισμό η σχετική πίστο^ση ή δεν έχει τύχη της κατά νόμο 
αναμόρφωσης. Μέχρι τέλους Ιουνίου ταυ επομένου έ¬ 
τους συντάσσεται και υποβάλλεται ο Ισολογισμός & 
Απολογισμός της χρήσεως του προηγουμένου έτους, α¬ 
φού προηγουμένως έχει ελεγχθεί από Εξελεγκτική Επι¬ 
τροπή εκ μελών του Διοικητικού Συμβουλίου, που συ¬ 
γκροτείται με απόφασή του. Η Εξελεγκτική Επιτροπή, ύ¬ 
στερα από πλήρη έλεγχο, συντάσσει σχετική Έκθεση και 
υποβάλλει αυτήν στο Διοικητικό Συμβούλιο προς έγκριση 
των παραπάνω στοιχείων. Μετά τούτα υποβάλλεται προς 
τον Υπουργό Εθνικής Αμυνας ιεραρχικά για την παραπέ¬ 
ρα κατά νόμο έγκριση. 

ΑΡΘΡΟ 7 

Σύγκληση του Διοικητικού Συμβουλίου 

1. Το ΔΣ συνέρχεται σε τακτική κάθε μήνα συνεδρίαση, 
με εντολή του Προέδρου του Διοικητικού Συμβουλίου και 
ύστερα από έγγραφη πρόσκληση του Διευθυντού της ΛΑ¬ 
ΕΔ. με άλατα θέματατης ημερήσιας διατάξεως, που επι¬ 
δίδεται σε όλα τα μέλη κατ’ ελάχιστο 48 ώρες πριν απάτην 
ημερομηνία σύγκλησης. 

2. Σε έκτακτες και αναγκαίες περιπτώσεις, το ΔΣ μπορεί 
να συνέρχεται μέσα στον ίδιο μήνα κοι περισσότερες φο- 
ρές 

3. Η συνεδρίαση γίνεται στις αίθουσες της ΛΑΕΔ ή και 
σε άλλο τόπο που ορίζεται από τον Πρόεδρο. 

4. Αν μέλος του ΔΣ κωλύεται να παραατεί στη συνε¬ 
δρίαση του ΔΣ/ΛΑΕΔ, τούτο υποχρεούται να ειδοποιήσει 
έγκαιρα απ’ ευθείας τον Διευθυντή ή τον Γραμματέα του 
ΔΣ περί του ανωτέρω κωλύματος του. 

5. Αν παρέλθει χρόνος μισής ώρας μετά τον ορισθέντα 
για την συνεδρίαση και δεν επιτευχθεί απαρτία, ο Πρόε¬ 
δρος μιπορεί να κηρύξει ματαιωθείσατη Συνεδρίαση. 

ΑΡΘΡΟ 8 
Ημερήσια Διάταξη 

1. Η ημερήσια διάταξη περιλαμβάνει όλα τα θέματα που 
πρόκειται να συζητηθούν κατά τη συνεδρίαση του ΔΣ, συ- 
ντάσσεται από τον Γραμματέα του Συμβουλίου και υπο¬ 
γράφεται από τον Διευθυντή της Λέσχης. 

2. Τα δακτυλογραφημένα ή μηχανογραφημένα θέματα 
κάθε συνεδρίασης, με τις αντίστοιχες αποφάσεις του ΔΣ, 
τηρούνται από τον γραμματέα σε ξεχωριστό φάκελλο, 
που έχει την ίδια αρίθμηση και ημερομηνία της συνεδρία¬ 
σης. 

3. Σε εξαιρετικές ή επείγουσες περιπτώσεις ο Διευθυ¬ 
ντής μπορεί να φέρει προς συζήτηση και θέμα που δεν α- 
ναφέρεται στην ημερήσια διάταξη και επί του οποίου α¬ 
παιτείται να ληφθεί απόφαση. 

ΑΡΘΡΟ 9 

Συζήτηση και διεξαγωγή συνεδριάσεων 

1. Οι συνεδριάσεις του ΔΣ δεν είναι δημόσιες. Μπορεί ό¬ 
μως το ΔΣ να καλεί ενώπιον του άτομα ή και Επιτροπές για 
να λάβει πληροφορίες ή να ακούσει τις γνώμες τους. Χω¬ 
ρίς πρόσκληση δεν επιτρέπεται η εμφάνιση ενώπιον του 
ΔΣ οποιουδήποτε άλλου προσώπου. 

2. Για την εγγραφή των θεμάτων στην ημερήσια διάτα¬ 
ξη, οι προϊστάμενοι των γραφείων της ΛΑΕΔ παραδίδουν 
στο Διευθυντή ή στον Γ ραμματέα το σχετικό θέμα μαζί με 
όλη τη σχετική εισήγηση. 

3. Τα μέλη του ΔΣ δεν ευθύνονται για αποφάσεις που 
λαμβάνονται σε συνεδριάσεις κατά τις οποίες δεν παρέ¬ 
στησαν ή παρέστησαν αλλά διαφώνησαν και η διαφωνία 
τους καταχωρήθηκε με αίτησή τους στα πρακτικά. 

4. Απαγορεύεται στα μέλη και στον Γ ραμματέα του ΔΣ 
η ανακοίνωση των συζητήσεων που διαμείφθηκαν στις 
Συνεδριάσεις του ΔΣ 

ΑΡΘΡΟ 10 

Κωλύματα - Εξαιρέσεις 

1. Αν κάποιο θέμα, από τα προς συζήτηση, αφορά το 
συμφέρον ενός από τα μέλη του ΔΣ ή συγγενικού του 
προσώπου, μέχρι και τετάρτου βαθμού, εξ αίματος ή αγ¬ 
χιστείας, το μέλος αυτό δεν μετέχειτης συνεδριάσεως. Ε¬ 
πίσης δεν μετέχει της συνεδριάσεως μέλος, εάν την μη 
συμμετοχή του την επιβάλλουν λόγοι ηθικής τάξεως. 

2. Η εξαίρεση του μέλους προτείνεται από το ίδιο ή άλλο 
μέλος του ΔΣ ή από κάθε άλλο πρόσωπο που έχει έννομο 
συμφέρον και αποφασίζεται από τα υπόλοιπα μέλη του ΔΣ. 

ΑΡΘΡΟ 11 

Συζήτηση - Απόφαση 

1. Μετά την εισήγηση από το Διευθυντή της ΛΑΕΔ, πά¬ 
νω σε κάθε θέμα της ημερήσιας διάταξης, ακολουθεί συ¬ 
ζήτηση μεταξύ τωνπαρόντων μελώντου Διοικητικού Συμ¬ 
βουλίου και εκφράζονται οι γνώμες, αρχίζοντας από το 
νεώτερο μέλος προς το οποίο ο Πρόεδρος δίδει το λόγο. 


2. Οι αποφάσεις λαμβάνονται κατ' απόλυτη πλειαψηφία 
των παρόντων μελών, με προφορική έκφραση γνώμης α¬ 
πό κάθε μέλος. Επί ισοψηφίας υπερισχύει η ψήωος του 
Προέδρου. Επί μυστικής ψηφοφορίας, σε περίπτωση ι- 
σοψηφίας, η πρόταση θεωρείται ως απορριφθείσα. 

3. Οι αποφάσεις πρέπει να αιτιολογούνται πλήρως. 

4. Οσάκις ήθελε προκύψει, διαφωνία κατά την έκδοση 
αποφάσεως ή πράξεως του Διοικητικού Συμβουλίου, κα- 
ταχωρείται στα πρακτικά και η γνώμη της μειοψηφίας με 
τη σχετική αιτιολογία της 

5. Ο Γραμματεύς του ΔΣ μετά τη συζήτηση κάθε θέμα¬ 
τος, συντάσσει το οικείο πρακτικό σύμφωνα με τη λη- 
φθείσα απόφαση, το οποίο ακολούθως υπογράφεται από 
τον Πρόεδρο και τα παριστάμενα μέλη του ΔΣ. 

6. Οι συνεδριάσεις του ΔΣ και τα θέματα που συζητήθη¬ 
καν καταχωροΰνται σε ιδιαίτερο φάκελλο και αριθμού νται 
κατά χρονολογική σειρά διεξαγωγής των συνεδριάσεων. 

7. Ο Γραμματεύς είναι υπεύθυνος για τη φύλαξη του 
φακέλλου που περιέχει τις πρωτότυπες αποφάσεις που ε- 
λήφθησαν σε κάθε συνεδρίαση του ΔΣ. 

8. Ο Γ ραμματεύς μεριμνά για την κοινοποίηση των απο¬ 
φάσεων του ΔΣ στις ενδιαφερόμενος υπηρεσίες και στα 
τμήματα της ΛΑΕΔ. 

9. Αντίγραφα ή αποσπάσματα πρακτικών χορηγούνται 
μόνο κατόπιν αδείας το υ ΔΣ ή του Διευ θυντο ύ, τα οπ οία ε¬ 
πικυρώνει ο Γ ραμματεύς με την υπογραφή του 

ΚΕΦΑΛΑΙΟ Γ- 

Διάρθρωση υπηρεσιών της ΛΑΕΔ και καθήκοντα 
των βασικών στελεχών της 

ΑΡΘΡΟ 12 

Διάρθρωση υπηρεσιών ΛΑΕΔ 

1. Η βασική διάρθρωση των υπηρεσιών της ΛΑΕΔ με τις 
αντίστοιχες αρμοδιότητες που αναγνωρίζονται για κάθε 
μια απ’ αυτές έχει γίνει με το άρθρο 3του Οργανισμού της 
ΛΑΕΔ, που έχει κυρωθεί με το Προεδρικό Διάταγμα υπ’ α- 
ρίθμ. 27 του έτους 1991 {ΦΕΚ. 10/91 τ.Α'). 

2. Η βασική αυτή διάρθρωση είναι η ακόλουθη: 
α. Διευθυντής και εισηγητής Δ.Σ. 

β. Υποδιευθυντής και Επόπτης Οικονομικών Υπηρεσιών 
(ΕΟΥ) 

γ. Νομικός Σύμβουλος 
δ. Τμήμα Διοίκησης Προσωπικού 
ε. Τμήμα Οικονομικής Διοίκησης 
στ. Τμήμα Τεχνικής Υποστήριξης 
ζ. Τμήμα Παρεχόμενων Υπηρεσιών 
η. Γραμματεία 

3. Για τον πληρέστερο προσδιορισμό των αρμοδιοτή- 
τωντων παραπάνω οργάνων και Υπηρεσιών της ΛΑΕΔ, ό¬ 
που απαιτείται, ορίζονται τα ακόλουθα: 

ΑΡΘΡΟ 13 

Διευθυντής 

1. Ο Διευθυντής είναι ο προϊστάμενος όλωνενγένειτων 
Υπηρεσιών της ΛΑΕΔ. Διορίζεται με απόφαση του Υπουρ¬ 
γού Εθνικής Άμυνας, μετά πρόταση του Αρχηγού ΓΕΣ και 
είναι ανώτατος ή ανώτερος Αξιωματικός σε ενέργεια. 

2. Ο Διευθυντής, ασκεί όλες τις αρμοδιότητες που προ- 
βλέπονται από τους Νόμους, Κανονισμούς και Διαταγές 
όπως ισχύουν κάθε φορά. 

3. Είναι ο άμεσος υπεύθυνος έναντιτου ΔΣτης ΛΑΕΔ για: 

α. Την εσωτερική διοίκηση και εύρυθμη λειτουργία των 
Υπηρεσιών της ΛΑΕΔ, έχοντας αρμοδιότητες και ευθύνες 
Διευθυντού Στρατιωτικού Καταστήματος και κατανέμει 
το προσωπικό (στρατιωτικό και πολιτικό) μεταξύ των Υ¬ 
πηρεσιών αυτής. 

β. Τη διαχείριση της περιουσίας της ΛΑΕΔ ως και κάθε 
υποθέσεως αυτής 

γ. Εχει υπό τις άμεσες διαταγές του τα όργανα γενικής 
διοικήσεως της ΛΑΕΔ. 

δ. Λαμβάνει γνώση των προτάσεων των διαφόρων Επι¬ 
τροπών, αποφασίζει επ’ αυτών και εισηγείται προς το ΔΣ. 

ε. Διεκπεραιώνει κάθε υπόθεση που αφορά τη ΛΑΕΔ. ε¬ 
πί της οποίας δεν απαιτείται ρητά, κατά τις ισχύουσες δια¬ 
τάξεις, απόφαση του ΔΣ. 

4. Μελετά και εισηγείται προς το ΔΣ κάθε μέτρο που τεί¬ 
νει στην καλύτερη εκπλήρωση του σκοπού της ΛΑΕΔ. 

5. Εκπροσωπεί τη ΛΑΕΔ κατόπιν αποφάσεως του ΔΣ και 
με εξουσιοδότηση αυτού μπορεί να υπογράφει συμβά¬ 
σεις, συμφωνητικά, συμβόλαια καθώς και κάθε άλλη πρά¬ 
ξη, με τα οποία αναλαμβάνονται υποχρεώσεις της ΛΑΕΔ 
πάσης φύσεως. 

6. Σε έκτακτες περιπτώσεις μπορεί με εξουσιοδότηση 
του ΔΣ να προβαίνει σε δαπάνες μέχρις ορισμένου ποσού 
που καθορίζεται κάθε φορά από το ΔΣ, υποχρεούται ό¬ 
μως στη συνέχεια να ενεργήσει χωρίς καθυστέρηση για 
την εκ των υστέρων έγκριση της σχετικής δαπάνης από το 
ΔΣ/ΛΑΕΔ. 

7. Αποφαίνεται εγγράφως επί των παραπόνων που ση- 
μειώνουντα μέλη της ΛΑΕΔ στο οικείο βιβλίο και ικανοποι¬ 
εί αυτά στο μέτρο που είναι βάσιμα. Σε περίπτωση αδυνα¬ 
μίας αναφέρεται στο ΔΣ. Επί ζητημάτων γενικώτερου εν¬ 
διαφέροντος καλεί τον παραπονεθέντα και παρέχει προς 
αυτόν αυτοπροσώπως τις αναγκαίες εξηγήσεις. 

8. Δικαιούται να απομακρύνει αμέσως από το κατάστη¬ 
μα της ΛΑΕΔ κάθε μέλος αυτής που παρεκτρέπεται σο¬ 
βαρά, μη εξαιρούμενων και των Αξκών που είναι σε ενέρ¬ 
γεια, εφόσον είναι κατά βαθμό ανώτερος ή αρχαιότερος 
αυτών. Στηνπερίπτωση δε που τοπαρεκτρεπόμενο μέλος 
είναι αρχαιότερο ή κατά βαθμό ανώτερο του Διευθυντού 
της ΛΑΕΔ και αρνείται να συμμορφωθεί στις υποδείξεις 
του Διευθυντού, ο τελευταίος αναφέρει το γεγονός αυτό 
εγγράφως προς τον Πρόεδρο του ΔΣ και εισηγείται για τη 
λήψη αποφάσεως κατά του παρεκτραπέντος μέλους 
προς προσωρινή ή οριστική αποβολή του εκ της ΛΑΕΔ. Ο- 
ποιαδήποτε απόφαση του ΔΣ εκδίδεται μετ’ ακρόαση του 
ενδιαφερομένου εφόσον κληθείς ήθελε προσέλθει. 

ΑΡΘΡΟ 14 

Υποδιευθυντής και Επόπτης Οικονομικών Υπηρεσιών 
(ΕΟΥ) 

1. Ως Υποδιευθυντής ορίζεται ανώτερος Αξιωματικός 
μόνιμος σε ενέργεια, οποιουδήποτε κλάδουτων Ενόπλων 
Δυνάμεων, ο οποίος ασκεί και τα καθήκοντα του Επόπτου 
Οικονομικών Υπηρεσιών. 

2. Ο υποδιευθυντής της ΛΑΕΔ είναι άμεσος βοηθός του 
Διευθυντού στην άσκηση όλων εν γένει των αρμοδιοτή¬ 
των του. 

3. Ειδικότερα είναι ο αμέσως υπεύθυνος και αρμόδιος 
για: 

α. Την καλή και εύρυθμη λειτουργία των διαχειρίσεων 
και Τμημάτωντης ΛΑΕΔ και την άσκηση της εποπτείας για 
την ορθή διεξαγωγή και απόδοση αυτών, 
β. Την τήρηση των παγίων διαταγών ως προς τα καθή¬ 


κοντα του Επόπτου Οικονομικών Υπηρεσιών και διαφυ- 
λάττειτο ένα από τα δύο κλειδιά του ταμείου. 

γ. Την άσκηση εποπτείας πάνω σε άλατα οικονομικά θέ¬ 
ματα των Διαχειρίσεωντης ΛΑΕΔ και επιβλέπει δια την υπ 
αυτών τήρηση των ισχυουσών για κάθε μία διαχείριση 
διατάξεων, καθοδηγών και ελέγχων αυτές. 

δ. Τηνπαρακολούθηση και έλεγχο της κανονικής παρα¬ 
λαβής και συντήρησης των εφοδίων και την καλή διάθεση 
αυτών από την Επιτροπή Συσσιτίου. 

ε. Τον έλεγχο της κανονικής τήρησης των βιβλίων που 
αφορούν το συσσίτιο και τον υπό του αρμοδίου υπαλλή¬ 
λου συσσιτίου ακριβή προσδιορισμό των συσσιτούντων 
εις την ΛΑΕΔ καθώς και τον καθορισμό των προς αγορά 
ειδών και ποσοτήτων τροφίμων. 

4 Ελέγχει την εφαρμογή των μέτρων ασφαλείας στη 
ΛΑΕΔ εν ειρήνη και σε έκτακτη ανάγκη ως Αξιωματικός α¬ 
σφαλείας της ΛΑΕΔ. 

5. Με απόφαση του Διευθυντού της ΛΑΕΔ που εγκρίνε- 
ται από το ΔΣδύναται να εκχωρούνται στον υποδιευθυντή 
της ΛΑΕΔ ορισμένες από τις αρμοδιότητες που ανήκουν 
στον Διευθυντή. 

6. Τον Υποδιευθυντή και Επόπτη Οικονομικών Υπηρε¬ 
σιών ελλείποντα ή κωλυόμενο, αναπληρώνει ο Διευθυ- 
ντής ή έτερος Αξιωματικός εκ των υπηρετούντων στη ΛΑ¬ 
ΕΔ που ορίζεται από το ΔΣ 

ΑΡΘΡΟ 15 
Δικηγόρος ΛΑΕΔ 

Η υφιστάμενη μία θέση δικηγόρου με έμμισθη εντολή 
σύμφωνα με το άρθρο 4 παρ,5 του ΠΔ 27/1991 (ΦΕΚ 10 
τ.Α), διατηρείταιπροσωρινά, μέχρις ότου ο υπηρετών σή¬ 
μερα στη ΛΑΕΔ δικηγόρος αποχωρήσει της υπηρεσίας. 

Μετά την αποχώρηση του πιο πάνω δικηγόρου τα νομι¬ 
κά θέματα της ΛΑΕΔ θα αντιμετωπίζονται από Αξιωματικό 
του Σώματος των Αξιωματικών Νομικών Συμωβούλων, πε¬ 
ρί των οποίων προβλέπει ο νόμος 2304/1995 (άρθρο 27) 
οριζόμενη με απόφαση του Υπουργού Εθνικής Αμυνας. 

Στην περίπτωση όμως κατά την οποία μετά την αποχώ¬ 
ρηση του δικηγόρου της ΛΑΕΔ δεν έχει ιδρυθεί το Σώμα 
των Αξιωματικών Νομικών Συμβούλων και μέχρι την ίδρυ¬ 
ση του Σώματος αυτού, τα νομικά θέματα της ΛΑΕΔ θα α¬ 
ντιμετωπίζονται από Δικαστικό Λειτουργό το υ Δικαστικού 
Σώματος των Ενόπλων Δυνάμεων, ο οποίος θα ορίζεται 
με απόφαση του Υπουργού Εθνικής Αμυνας και θαπροο- 
σέρχεται στη ΛΑΕΔ ανάλογα με τις ανάγκες της. 

ΑΡΘΡΟ 16 

Τμήμα Διοίκησης Προσωπικού 

Του Τμήματος Διοικήσεως Προσωπικού προίσταται Α¬ 
ξιωματικός ή Μόνιμος Υπάλληλος κατηγορίας ΠΕ, Κλά¬ 
δου Διοικητικού-Οικονομικού. 

Επιλαμβάνεται όλων των θεμάτων που αφορούντο διο¬ 
ρισμό ή πρόσληψη, τοποθέτηση, μετακίνηση, απόσπαση, 
μετάταξη, προαγωγή, απόλυση του Πολιτικού Προσωπι¬ 
κού και γενικά κάθε μεταβολή της θέσης ή υπηρεσιακής 
του κατάστασης η οποία καταχωρείται στον οικείο φά- 
κελλο και υλοποιεί σχετικές αποφάσεις και Διαταγές. 
Επιλαμβάνεται των θεμάτων: 

α) της δημοσίευσης δια της εφημερίδας της Κυβερνή- 
αεως των μεταβολών του πολιτικού προσωπικού. 

β) της τήρησης των ατομικών φακέλλων και λοιπών 
στοιχείωντου προσωπικού, 

γ) της συγκέντρωσης και σύνταξης των ετησίων εκθέ¬ 
σεων υπηρεσιακής δράσεως και επίδοσης του προσωπι¬ 
κού, 

δ) της διεκπεραίωσης των πειθαρχικών υποθέσεων του 
πολιτικού προσωπικού, 

ε) της χορήγησης των κανονικών και αναρρωτικών α¬ 
δειών του πολιτικού προσωπικού, 
στ) της σύνταξης των προτάσεων προς το Υπηρεσιακό 
Συμβούλιο 

ζ) της εισήγησης για απονομή ηθικών αμοιβών και επι¬ 
βολή πειθαρχικών ποινών και συναφών μέτρων 
η) της εξέλιξης των προσφυγών που έχουν ασκηθεί εκ 
μέρους των υπάλληλων ενώπιον των Διοικητικών Δικα¬ 
στηρίων. 

θ) της παραπομπής του πολιτικού προσωπικού ενώπιον 
του Πειθαρχικού Συμβουλίου 
ι) της τακτοποίησης των συνταξισδοτικών θεμάτων του 
πολιτικού προσωπικού της ΛΑΕΔ 
ια) της κατάρτισης των συμβάσεων εργασίας του προ¬ 
σωπικού ΣΕΙΔ και της καταγγελίας αυτών 
ιβ) Της ασφαλείας, καθαριότητας και της ενγένει ευτα¬ 
ξίας των γραφείων και ελέγχει την παρουσία του προσω¬ 
πικού. 

3. Παρακολουθεί και επιλαμβάνεται παντός θέματος 
που αφορά το Στρατιωτικό προσωπικό και επιφέρει κάθε 
επερχόμενη μεταβολή 

4. Ρυθμίζει τα της υπηρεσίας του στρατιωτικού και πο¬ 
λιτικού προσωπικού σύμφωνα με το ωράριο λειτουργίας 
των υπηρεσιών της ΛΑΕΔ. 

5. Μελετά και εισηγείται σχετικά με τις ανάγκες των 
υπηρεσιώντης ΛΑΕΔ σε προσωπικό καθώς και κάθε θέμα 
που αφορά την προβολή και τις εν γένει δραστηριότητες 
της ΛΑΕΔ. 

6. Προίσταταιτου κατωτέρου πολιτικού προσωπικού. 

ΑΡΘΡΟ 17 

Τμήμα Οικονομικής Διοίκησης 

1. Του Τμήματος Οικονομικής Διοίκησης προΐσταται ο 
Διαχειριστής Χρηματικού που είναι Αξιωματικός ή μόνι¬ 
μος υπάλληλος κατηγορίας ΠΕ ή ΤΕ. Αστός ενεργεί όλες 
τις εισπράξεις και πληρωμές της ΛΑΕΔ, τις καταθέσεις και 
αναλήψεις οποιουδήποτε χρηματικού ποσού σε Τράπε¬ 
ζες ή άλλους Οργανισμούς. 

2. Επιμελείται της σύνταξης του προϋπολογισμού, απο¬ 
λογισμού και ισολογισμού της Λέσχης και μετά από έ¬ 
γκριση του Διοικητικού Συμβουλίου τον υποβάλλει αρμό 
δίως μαζί με απογραφή των περιουσιακών στοιχείων της 
ΛΑΕΔ. 

3. Παρακολουθεί, βεβαιώνει και εισπράττει όλους τους 
πόρους της Λέσχης και τις προσόδους που έχει αυτή από 
την περιουσία της και ενημερώνει τους οικείους λογαρια¬ 
σμούς. 

4. Τηρεί και ενημερώνει τα λογιστικά βιβλία και τους εν 
γένει λογαριασμούς της ΛΑΕΔ κατά την ισχύουσα λογι¬ 
στική τάξη και κατ’ εφαρμογή του ισχύοντος λογιστικού 
συστήματος. 

5. Τηρείτο ημερολόγιο, το λογιστικό αρχείο και κάθε άλ¬ 
λο βοηθητικό βιβλίο και τα παραστατικά στοιχεία των λο¬ 
γιστικών εγγράφων. 

6. Μελετά τα δεδομένα έκαστου λογαριασμού της ΛΑ¬ 
ΕΔ και εισηγείται τις ενδεδειγμένες ενέργειες για την τυ¬ 
χόν βελτίωση των αποτελεσμάτων των 

7. Παρακολουθεί τις μέσω τρίτων και για λογαριασμό 


της ΛΑΕΔ ενεργουμένες εισπράξεις και πληρωμές. 

8. Παρακολουθεί τη κίνηση και τις χρηματιστηριακές 
διακυμάνσεις των μετοχών, ομολογιών ως και κάθε άλλου 
τίτλου της ΛΑΕΔ, εισηγείται τα ενδεικνυόμενα μέτρα και 
μεριμνά για την έγκαιρη είσπραξη των προσόδων που α¬ 
ποφέρουν οι ανωτέρω τίτλοι. 

9. Συντάσσει τις μισθοδοτικές καταστάσεις, ενεργεί τη 
μισθοδοσία του πάσης κατηγορίας προσωπικού της ΛΑ¬ 
ΕΔ και μεριμνά για την είσπραξη και απόδοση των υπέρ 
τρίτων κρατήσεων. 

10. Ενεργεί απογραφήτης περιο υσίας της ΛΑΕΔ στο τέ¬ 
λος κάθε έτους από ειδικό προς τούτο συγκροτούμενη Ε¬ 
πιτροπή εξ’ εμπειρογνωμόνων και προ της αποστολής 
των δικαιολογητικών στο ΕΥΣ. 

11. Τηρεί το ένα από τα κλειδιά του χρηματοκιβωτίου 
μέσα στο οποίο φυλάσσει τα μετρητά, τα οποία σε καμία 
περίπτωση δεν πρέπει να υπερβαίνουν τις δαπάνες ενός 
μηνός, τις εγγυητικές επιστολές, τα βιβλιάρια καταθέσε¬ 
ων στις Τράπεζες καθώς και τα βιβλιάρια Τραπεζικών επι¬ 
ταγών. 

12. Οι πάσης φύσεως δαπάνες της ΛΑΕΔ πραγματοποι¬ 
ούνται ύστερα από σχετική απόφαση του ΔΣ επικυρωμέ¬ 
νο αντίγραφο της οποίας επισυνάπτεται ως δικαιολογη- 
τικό της δαπάνης. Προκειμέναυ περί πάγιων δαπανών ό¬ 
πως η μισθοδοσία του προσωπικού, ή εξόφληση 
λογαριασμών ύδρευσης και φωτισμού ή τα τηλεφωνικά 
τέλη καθάις και κάθε άλλη δαπάνη τακτικώς επαναλαμβα- 
νομένη (όπως π.χ. προμήθεια γραφικής ύλης κλπ.) ή εις 
τα δικαιολογητικά επισύναψη της οικείας απόφασης του 
ΔΣ γίνεται μόνο κατά τον πρώτο μήνα κάθε οικονομικού έ¬ 
τους ή σε περίπτωση αναπροσαρμογής της νεώτερης 
απόφασης του ΔΣ εντός του ιδίου έτους. 

13. Οι εκάστοτε ισχύουσες διατάξεις περί προμηθειών 
και εκτελέσεως εργασιών των ΝΠΔΔ εφαρμόζονται αντί¬ 
στοιχα και υπό της ΛΑΕΔ. 

14. Όλα τα κατά νόμο δικαιολογητικά των οριστικών ε¬ 
ξόδων, αποστέλλονται κατά μήνα προς έλεγχο στο Ε' Ε¬ 
λεγκτήριο Δαπανών Αθηνών (ΕΛΔΑΠ), μετά την τελική έ¬ 
γκριση αστών από το ΔΣ της ΛΑΕΔ. 

15. Ο Διευθυντής της ΛΑΕΔ, ο Υποδιευθυντής και ΕΟΥ 
και ο Διαχειριστής Χρηματικού αποτελούν την Ταμειακή 
Επιτροπή της ΛΑΕΔ και είναι υπεύθυνη κατά τις διατάξεις 
περί δημοσίων υπολόγων. 

16. Όλα τα δικαιολογητικά εισπράξεων και πληρωμών 
υπογράφονται απάτην Ταμειακή Επιτροπή. Το υπόλοιπο 
του ταμείου ελέγχεται και υπογράφεται καθημερινώς από 
τον ΕΟΥ, εις το τέλος δε έκαστου μηνός κλείεται το ισο¬ 
ζύγιο ταμείου και εξακριβώνεται από τον ΕΟΥ η ακρίβεια 
αυτού ωςπροςτο υπόλοιπο του ταμείου. Τούτο θεωρεί με 
την υπογραφή του και ο Διευθυντής της ΛΑΕΔ. 

17. Η ΛΑΕΔ ως ΝΠΔΔπου έχει δικούς της πόρους, υπο- 
χρεοσται σύμφωνα με το νόμο περί, λογιστικώντων Νομι¬ 
κών Προσώπων Δημοσίου Δικαίου, στη σύνταξη κατ’ έτος 
Προϋπολογισμού-Απολογισμού και Ισολογισμού. Προς 
τούτο εφόσον στη ΛΑΕΔ δεν έχει συσταθείλογιστήριο, τη 
μέριμνα τήρησης των ανωτέρω στοιχείων θα έχει ο Δια¬ 
χειριστής Χρηματικού ο οποίος θα τηρεί εκτός από τα δια 
την διαχείριση Χρηματικού προβλεπόμενα βιβλία και τα α¬ 
κόλουθα βοηθητικά, αναγκαία για την ευχερέστερη πα¬ 
ρακολούθηση της πορείας των εσόδων και εξόδων και 
της οικονομικής αξίας των κινητών και ακινήτων περιου¬ 
σιακών στοιχείων της ΛΑΕΔ ήτοι: 

α. Βιβλίο ή καρτέλλα, ξεχωριστά για κάθε κωδικό αριθ- 

μό εσόδων και εξόδων, στο οποίο θα καταχωρείται κάθε 
πράξη πληρωμής ή είσπραξης, κατά τρόπο ώστε στο τέ¬ 
λος κάθε μηνάς και έτους να δίδει την πλήρη εικόνα της κί¬ 
νησης του ανωτέρω λογαριασμού, ώστε ευχερώς ο 
Διαχειριστής να συντάσσει τα ανωτέρω οικονομικά στοι¬ 
χεία (Προϋπολογισμό - Απολογισμό - Ισολογισμό). 

β. Βιβλίο συνοπτικό όλων των περιουσιακών στοιχείων 
της ΛΑΕΔ, κινητών και ακινήτων κατά μερίδα αντικειμένου 
(ακίνητα, κινητά, βιβλιοθήκη, Μουσείο, Ζωγραφικοί πίνα¬ 
κες κλπ.), στο οποίο θα γίνεται η καταχώρηση των αποτε¬ 
λεσμάτων κάθε οικονομικής χρήσεως με ημερομηνία 
31/12 έκαστου έτους, με καταγραφή όλων των τυχόν με¬ 
ταβολών (αποσβέσεις, φόροι, καταλογισμοί, εκποίηση ή 
και αύξηση λόγω αγοράς κλπ.) 

γ. Φακέλλους Προϋπολογισμού-Απαλογισμού χωριστά 
για κάθε χρόνο με τις σχετικές διαταγές και αποφάσεις 
του ΔΣ, καθώς και με τα παραστατικά και δικαιολογητικά 
στήριξης των ανωτέρω οικονομικών στοιχείων, δια τον κα¬ 
τά νόμο έλεγχο. 

δ. Κάθε άλλο βοηθητικό βιβλίο το οποίο θα βοηθούσε 
την ευχερέστερη παρακολούθηση και σύνταξη των προ- 
αναφερθέντων οικονομικών βιβλίων. 

ΑΡΘΡΟ 18 

Τμήμα Τεχνικής Υποστήριξης 

1. Του Τμήματος Τεχνικής Υποστήριξης προΐσταται Α¬ 
ξιωματικός ή Μόνιμος Υπάλληλος κατηγορίας ΤΕ κλάδου 
Διοικητικού-Λογισπκού, ειδικότητας Διοίκησης Επιχειρή- 
σεως ή λογιστικής ή μόνιμη υπάλληλος κατηγορίας ΔΕ, 
Κλάδου Λογιστικών. 

2. Το τμήμα της Τεχνικής Υποστήριξης προΐσταται των 
Υπηρεσιών που προβλέπονται ήτοι: 

α. Της Διαχειρίσεως Υλικού 
β. Της Συντηρήσεωςτου κτιρίου 

3. Ειδικώτερα ο Διαχειριστής Υλικού είναι αρμόδιος για 
τα πιο κάτω κατά περίπτωση: 

Α. Διαχείριση Υλικού 

1. Ο Διαχειριστής Υλικού, διαχειρίζεται, συντηρεί και 
διαφυλάσσει το πάσης φύσεως υλικό ιδιοκτησίας της ΛΑ¬ 
ΕΔ, είτε τούτο προέρχεται από δωρεά, είτε χορηγείται α¬ 
πό την Στρατιωτική Υπηρεσία, είτε προμηθεύτεται από το 
εμπόριο και γενικώς άπαντα τα κινητά και ακίνητα περι¬ 
ουσιακά στοιχεία της ΛΑΕΔ, καθώς και των υλικών της Αί¬ 
θουσας Κειμηλίων. 

2. Τηρεί και ενημερώνει τα διαχειριστικά βιβλία, ιδιαίτε¬ 
ρα για κάθε κατηγορία υλικών, κατά την ισχύουσα διαχει¬ 
ριστική τάξη και εφαρμογή των οικείων διαταγών και δια¬ 
τάξεων του Νόμου ήτοι: 

α. Ονομαστικό βιβλίο απογραφής, στο οποίο αναφέρο- 
νται όλα τα περιουσιακά στοιχεία της ΛΑΕΔ, κινητά και α¬ 
κίνητα με την εκάστοτε και βάσει πρωτοκόλλου απογρα- 
φής ή τιμολογίου αγοράς, οικονομική αξία αυτών, 
β. Βιβλίο υλικού κοινής χρήσεως κατά κεφάλαια, 
γ. Βιβλίο τριπλότυπων αποδείξεων, 
δ. Βιβλίο εκποιήσεως ή καταστροφής αχρήστου υλικού, 
ε. Βιβλία-μερικά-βοηθητικά-δοσοληψιών και χρεωπι- 
στωτικών με τα τμήματα. 

στ. Βιβλία των υπ’ αυτού υπηρεσιών, συντηρητού κτιρί¬ 
ου, συνεργείων κλπ. 

ζ. Βιβλίο κτηματολογίου ακινήτων ΛΑΕΔ με τους τίτλους 
αυτών. 

η. Κάθε άλλο βιβλίο αναγκαίο δια την εύρυθμη λειτουρ¬ 
γία του τμήματος. 


3. Ο Διαχειριστής υλικού εισηγείται για την προμήθεια 
των κάθε φύσεως αναγκαιούντων υλικών για τις λειτουρ¬ 
γικές ανάγκες της ΛΑΕΔ, τον εμπλουτισμό με νέο και 
σύγχρονο υλικό των τμημάτων αυτής εις αντικατάσταση 
του παλαιού και φθαρμένου και μεριμνά για την εκποίη¬ 
ση ή την καταστροφή του κρινόμενου ως άχρηστου υλι¬ 
κού. 

4. Ενεργεί τις εγγραφές ή διαγραφές του υλικού αυτού 
στα σχετικά βιβλία και αποδίδει λογαριασμό στο Ε. Υ.Σ. υ¬ 
ποβάλλοντας με τις καταστάσεις τα σχετικά δικαιολογη- 
τικά εγγραφών και διαγραφών τα προβλεπόμενα από 
τους εκάστοτε κανονισμούς διαταγών και διατάξεων της 
Στρατιωτικής υπηρεσίας, σύμφωνα και βάσει των οποίων 
λειτουργεί και η Δνση υλικού της ΛΑΕΔ. 

5. Προβλέπει και εισηγείται την Ταμειακή Επιτροπή συ¬ 
ντάξεως και προϋπολογισμού ΛΑΕΔ, την έγγραφη πίστω¬ 
ση για την προμήθεια των αναγκαίων υλικών για τη λει- 
τουργίατης ΛΑΕΔ ως, ιματισμού, αναλωσίμων, αγοράς υ¬ 
λικών θέσεως, ειδών συντηρήσεως κτιρίου, επίπλων, 
μηχανημάτων και απαραιτήτων εν γένει δαπανών για την 
βελτίωση και εκσυγχρονισμό των λειτουργικών μέσων 
της ΛΑΕΔ. 

6. Υποβάλλει μηνιαίως κατάσταση των απαιτούμενων 
για αγορά υλικών για προέγκριση αυτών από το ΔΣ/ΛΑΕΔ 
και στη συνέχεια υλοποιεί τις αποφάσεις δια μέσου των 
υπ’ αυτού Επιτροπών ή Οργάνων της ΛΑΕΔ. 

7. Μεριμνά εγκαίρως για το διορισμό (συγκρότηση) Ε¬ 
πιτροπής Αξιωματικών για την διενέργεια διαγωνισμών α¬ 
γοράς και διαθέσεως υλικών 

8. Φροντίζει για τη βελτίωση, ανάπτυξη, αξιοποίηση και 
εκμετάλλευση της ακινήτου περιουσίας της ΛΑΕΔ. 

9. Επιλαμβάνεται μαζί με το Ν.Σύμβουλο της ΛΑΕΔ και 
την Επιτροπή αγορών και διαγωνισμών για τη σύνταξη 
των όρων συμφωνιών εκτέλεσης έργου ή αγοράς ειδών, 
τη δημοσίευση των διακηρύξεων και τη σύνταξη των σχε¬ 
τικών συμβάσεων. 

10. Παρακολουθεί την πρόοδο του εκτελούμενου έρ¬ 
γου και παραλαμβάνει αυτό από την επιτροπή παραλαβής 
του έργου. 

11. Βοηθεί την Επιτροπή στο έργο της, παρέχοντας σ' 
αυτή οποιαδήποτε πληροφορία γραπτώς ή προφαρικώς 
εξηγεί σε αυτή τις απόψεις της Διευθύνσεως και διευκο¬ 
λύνει για την καλή και έγκαιρη εκπλήρωση της αποστολής 
την οποία εκλήθη να εκτελέσει. 

12. Διευκολύνει την επιτροπή αγορών ώστε να παρα- 
λαμβάνει από τη Διαχείριση Χρηματικού το απαιτούμενο 
εκάστοτε χρηματικό ποσό βάσει αποδείξεως δεόντως υ¬ 
πογεγραμμένης από τα οικονομικά όργανα της ΛΑΕΔ και 
αποδίδει λογαριασμό μετά το τέλος της ολοκληρώσεως 
της δαπάνης. 

13. Παραδίδει και παραλαμβάνει οποιοδήποτε εκμι 
σθωμένο χώροτης ΛΑΕΔ βάσει των όρων της συ μβατικής 
μίσθωσής του και της εκάστοτε προβλεπόμενης διαδικα¬ 
σίας. 

14. Παραδίδει βάσει σχετικής χρεωπίστωσης σε κάθε 
τμήμα ή άτομο τ’ απαιτούμενα υλικά μέσα για τη λειτουρ¬ 
γία και εκτέλεση της υπηρεσίας του. 

15. Ελέγχει με τακτικές επιθεωρήσεις τα χορηγούμενα 
υλικά για την καλή χρήση και ακεραιότητάτους, αναφέρει 
δε τις παρατηρήσεις του και εισηγείται για τον καταλογι¬ 
σμό ή όχι των απωλεσθέντων ή φθαρέντων υλικών στους 
υπευθύνους. 

16. Απαγορεύει την έξοδο παντός υλικού από τη ΛΑΕΔ 

εκτός μόνον με έγκριση της Διευθύνσεως, οπότε παρα¬ 
κολουθεί την επιοτροφή των εξαχθέντων υλικώντα οποία 
κατά την παραλαβή επιθεωρεί όλα ως προς την ακεραιό¬ 
τητα και την κατάσταση τους, αναφέρει δε σχετικώς κάθε 
απώλεια και φθορά για τα περαιτέρω. 

17. Παραδίδειτον ατομικό ιματισμό στο βοηθητικό προ¬ 
σωπικό της ΛΑΕΔ (οτολές, μπλούζες κλπ.) και με συχνές 
επιθεωρήσεις διαπιστώνει την κατάστασή του για την α¬ 
νανέωσή του ή αναφέρει τον καταλογισμό της αξίας τού¬ 
του εις βάρος των υπευθύνων σε περίπτωση φθοράς του, 
σε αδικαιολόγητο χρόνο και από υπαιτιότητα του υπαλ¬ 
λήλου. 

18. Αποδίδει στη Δ/ση Χρηματικού ολοκληρωμένες τις 
υπάτης Επιτροπής Αγορών εκτελεσθείσες δαπάνες, οι ο¬ 
ποίες, επιμελείται, να γίνονται σύμφωνα με τις εκάστοτε ι- 
σχύουσες διαταγές. 

19. Μεριμνά για την καλή κατάσταση των πυροσβεστή¬ 
ρων ενεργώντας εν προκειμένω συχνές επιθεωρήσεις και 
δοκιμές λειτουργίας τους, ενώπιον των προς αυτό (ορι¬ 
σμένων ατόμων, για ώρα ανάγκης. 

20. Γενικώς φροντ ίζει για την ασφάλεια του υλικού της 
ΛΑΕΔ και εισηγείται την λήψη μέτρων για την αποτελε¬ 
σματικότερη εξασφάλιση τούτου. 

21. Η απογραφή της περιουσίας της Λέσχης γίνεται ανά 
έτος και περιλαμβάνει: 

α. Λεπτομερή περιγραφή, τωνπέραντου υπολοίπου τα¬ 
μείου του Τμήματος Οικονομικής Διοίκησης αναφε- 
ρομένων περιουσιακών στοιχείων των αγορασθέντων ή 
εκ δωρεάς προερχόμενων και αποτελούντων περιουσία 
της ΛΑΕΔ, ήτοι ακίνητα έπιπλα και σκεύη, μηχανήματα, εί¬ 
δη βιβλιοθήκης, μουσείου, νομισματοσυλλογή, ζωγραφι¬ 
κοί πίνακες, αγιογραφίες κλπ. 

β. Τα αποτελέσματα απογραφής αναγράφονται σε ιδι¬ 
αίτερο βιβλίο του Τμήματος Τεχνικής Υποστήριξης με την 
ονομασία «Βιβλίο απογραφής» στο οποίον αναγράφονται 
όλα τα κινητά περιουσιακά στοιχεία και έναντι αυτών η οι¬ 
κονομική αξία τους κατά την 31 Δεκ. του έτους της απο- 
γραφής. 

γ. Εις το επόμενο έτος θ’ αναγράφεται κάθε υλικό που 
αγοράζεται με την αντίστοιχη τιμή του, επερχομένης της 
αυξήσεως των περιουσιακών στοιχείων, καθώς και κάθε 
εγγραφή μειώσεώςτης λόγω απόσβεσης, φθοράς, κατα 
λογισμού κλπ. 

δ. Η απογραφή και αναπροσαρμογή της οικονομικής α¬ 
ξίας τους ενεργείται ανά 5ετία από ειδικές προς τούτο συ¬ 
γκροτούμενες επιτροπές με απόφαση του ΔΣ της ΛΑΕΔ. 

ε. Τ’ ανωτέρω κατά κατηγορία πρωτόκολλα απογραφής 
των περιουσιακών στοιχείων της ΛΑΕΔ, τηρούνται με μέ¬ 
ριμνα του Δ/στού Υλικού. 

στ Τ’ αποτελέσματα των απογραφών μεταφέρονται 
στο βιβλίο Ονομαστικού για να γνωρίζει η ΛΑΕΔ κάθε στιγ¬ 
μή το ύψος της αξίας των περιουσιακών στοιχείων της. 

ζ. Στο τέλος κάθε έτους, ο Προϊστάμενος του Τμήματος 
Τεχνικής Υποστήριξης παραδίδει στον Προϊστάμενο Οι¬ 
κονομικής Διοίκησης αναλυτική κατάσταση κατά κατηγο¬ 
ρία υλικών με την συνοπτική αξία τους για τη σύνταξη του 
ισολογισμού της ΛΑΕΔ. 

22. Αίθουσα Κειμηλίων. Στην Διαχείριση Υλικού περι¬ 
λαμβάνεται και η Αίθουσα Κειμηλίων, η οποία λειτουργεί 
ως ακολούθως: 

1 Το υλικό το προερχόμενο από τις συλλογές του με¬ 
γάλου ευεργέτου της ΛΑΕΔ ΠΕΤΡΟΥ Ζ. ΣΑΡΟΓΛΟΥ με¬ 
γάλης αξίας, είναι επαρκές και κατάλληλο να εκτεθεί σε 


αίθουσα της ΛΑΕΔ με την ονομασία «ΑΙΘΟΥΣΑ ΚΕΙΜΗ¬ 
ΛΙΩΝ». Σε αυτό δύνανται να εκτεθούν σε κοινή θέα τα κά¬ 
τωθι: 

α. Οπλοσυλλογές 

β. Νομισματοσυλλογές και κοσμηματοσυλλογές 
γ. Αγιογραφίες 
δ. Ζωγραφικοί Πίνακες 

ε. Επιπλα αντίκες και ό,τι άλλο ήθελε κρίνει η ΛΑΕΔ 
2, Προς τούτο η ΛΑΕΔ με απόφαση του ΔΣ δυναται να 
προβεί στα ακόλουθα: 

α. Επιλογή της αίθουσας και την κατάλληλη διαρρύθμι¬ 
ση αυτής και τοποθέτηση ισχυρών μεταλλικών πλεγμά¬ 
των σε όλα τα κουφώματα αυτής (θυρών και παραθύρων) 
και συστημάτων συναγερμού. 

β. Προμήθεια καλαίσθητων προθηκών προς τοποθέτη¬ 
ση των σπανίων και μεγάλης αξίας ειδών, εξασφαλισμέ¬ 
νης της ακεραιότητάς των και συγχρόνως να είναι ορατά 
απότους επισκέπτες. 

γ. Συγγραφή ενός βιβλίου - ευρετηρίου κατ’ αύξοντα α¬ 
ριθμό με πλήρη περιγραφή των εκτιθεμένων αντικειμένων 
και του ιστορικού αυτών. 

δ. Τοποθέτηση εφ' εκάστου αντικειμένου της Αίθουσας 
Κειμηλίων, του αντιστοίχου αριθμού του οικείου βιβλίου. 

ε. Πρόσληψη κατάλληλου προσώπου ως υπεύθυνου 
της Αίθουσας Κειμηλίων, ο οποίος αρχικώς χρεούμενος 
από τη Δχση Υλικού το υλικό του Μουσείου θα είναι του 
λοιπού υπεύθυνος για την ασφάλειατούτου. Επίσης στην 
Αίθουσα Κειμηλίων τοποθετείται και βοηθός του Διαχστή 
Υλικού κατάλληλος κατώτερος Αξιωματικός ή Υπαξιωμα- 
τικός. 

στ. Επίσης έκθεση κινητών αντικειμένων συλλογών 
Π.ΣΑΡΟΓΛΟΥ και δωρήτριας Κοσμέτου σε κατάλληλες 
προθήκες. 

Β’ Συντηρητής κτιρίου και εγκαταστάσεων 
1.0 Διαχειριστής υλικού προί'οταται της υπηρεσίας συ¬ 
ντήρησης κτιρίου και των μονίμων εγκαταστάσεων του 

2. Τηρεί ιδιαίτερο βιβλίο συντήρησης στο οποίο καταχω¬ 
ρεί τις εκ των συχνών επιθεωρήσεων παρατηρήσεις του. 

3. Ευθύνεται για την εν γένει συντήρηση του κτιρίου της 
ΛΑΕΔ και των μονίμων εγκαταστάσεων του, ήτοι ηλεκτρι¬ 
κού εν γένει δικτύου, υδρεύσεως, αποχετεύσεως, θερ- 
μάνσεως, τηλεφωνικού δικτύου, ανελκυστήρων και μηχα¬ 
νικού εν γένει εξοπλισμού. 

4. Επιβλέπει τα υπ’ αυτόν συνεργεία ξυλουργικών, υ¬ 
δραυλικών και ηλεκτρολογιών εργασιών, το μηχανικό 
πλυντήριο και το σιδερωτήριο για την καλή και υποδειγ¬ 
ματική απόδοση ως προς τη λειτουργία και συντήρηση 
των ανωτέρω απότους υπευθύνους εργάτες, τεχνίτες και 
υπαλλήλους που υπηρετούν σε αυτά. 

5. Λαμβάνει κάθε μέτρο για την αποκατάσταση οποιοσ¬ 
δήποτε ζημίας ή βλάβης του κτιρίου ή των εγκαταστάσε¬ 
ων αυτού, εισηγουμένος προς τούτο στη Διεύθυνση της 
ΛΑΕΔ την εκτέλεση των απαραιτήτων εργασιών, την προ¬ 
μήθεια υλικών, την αμοιβή τεχνιτών και λοιπές δαπάνες 
για την ολοκλήρωση της αποκατάστασης της ζημιάς. 

ΑΡΘΡΟ 19 

Τμήμα Παρεχομένων Υπηρεσιών 

Του Τμήματος Παρεχομένων Υπηρεσιών Προΐσταται Α¬ 
ξιωματικός ή μόνιμος υπάλληλος κατηγορίας ΠΕ Κλάδου 
Διοικητικού ή κατηγορίας ΤΕ Κλάδου Διοίκησης Επιχει- 

ρήσεων ή Λογιστικής ή Κλάδου ΤΕ ειδικότητας Τουρι¬ 
στικών Επιχειρήσεων 
Το τμήμα αυτό περιλαμβάνει: 
α. Γραφείο Δεξιώσεων - Τελετών 
β. Εστιατόριο 
γ. Κυλικείο 
δ. Βιβλιοθήκη 

ε. Ψυχαγωγικές εκδηλώσεις 

Επίσης επιλαμβάνεται της λειτουργίας και των παρακά¬ 
τω τμημάτων: 

Της αίθουσας συνεδρίων και 01500, της αίθουσας ΠΙ- 
ΓΚ/ΠΟΓΚ - ΜΠΙΛΙΑΡΔΟΥ, του ραφείου, του κουρείου τα ο¬ 
ποία λειτουργούν μετά από απόφαση του ΔΣ/ΛΑΕΔ. 

Α' ΓΡΑΦΕΙΟ ΔΕΞΙΩΣΕΩΝ-ΤΕΛΕΤΩΝ 

Σκοπός και αποστολή του τμήματος αυτού είναι η διε¬ 
ξαγωγή δεξιώσεων και κάθε άλλης εκδήλωσης, εντός ή ε¬ 
κτός των χώρων της Λέσχης, για λογαριασμό της ίδιας ή 
μελώντης ή Δημοσίων Υπηρεσιώνή Ενώσεων προσώπων 
μη κερδοσκοπικού χαρακτήρα, την διαχείριση και απόδο¬ 
ση της σχετικής δαπάνης διεξαγωγής των παραπάνω εκ¬ 
δηλώσεων καθώς και την τήρηση των οικείων βιβλίων 
και άλλα συναφή θέματα. 

Β' ΕΣΤΙΑΤΟΡΙΟ 
ΑΠΟΣΤΟΛΗ-ΣΚΟΠΟΣ 

Σκοπός και αποστολή του τμήματος είναι η λειτουργία 
εντός της ΛΑΕΔ Εστιατορίου για την παροχή στους συσ- 
σιτούντες Αξκούς, στα μέλη των οικογενειών τους και 
στους δικαιούμενους εν γένει σιτίσεως, τροφής θρεπτι¬ 
κής, υγιεινής και επαρκούς. 

ΔΙΚΑΙΩΜΑ ΣΙΤΙΣΗΣ 

Δικαίωμα σίτισης έχουν τα μέλη της ΛΑΕΔ όπως αυτά 
αναγράφονται στο άρθρο 22 του παρόντος Κανονισμού 
και τα προστατευόμενα από αυτά άτομα. 

ΛΕΙΤΟΥΡΓΙΑ 

Η λειτουργία του Συσσιτίου μπορεί να πραγματοποιη¬ 
θεί: 

α. Με απόφαση του ΔΣ της ΛΑΕΔ δΓ αναθέσεως σε ι¬ 
διώτη εργολάβο βάσει προσφορών, με τιμές κατώτερες 
των τιμών Εστιατορίου Α' κατηγορίας και με ειδική συμ¬ 
φωνία που καθορίζει τις λεπτομέρειες της όλης λειτουρ¬ 
γίας, όπως την προμήθεια, παρασκευή και διάθεση φαγη¬ 
τού ή φαγητών, που κάθε μέρα προσφέρονται κατά το 
γεύμα και το δείπνο, καθώς και τα δικαιώματα και υπο¬ 
χρεώσεις του εργολάβου και της ΛΑΕΔ μεταξύ τους. 

β. Με μέριμνα και ευθύνη των αρμοδίων οργάνων της 
ΛΑΕΔ τα οποία υπάγονται στην Δχση Συσσιτίου και από 
την επιτροπή Συσσιτίου. 

γ. Από τον Γραμματέα Συσσιτίου - Λογιστή τηρούνται τα 
πια κάτω βιβλία: 

(1) Πρόχειρο βιβλίο συσσιτίου, όπου καταχωρούνται ό¬ 
λα γενικά τ' αγοραζόμενα από το εμπόριο κάθε μέρα τρό¬ 
φιμα. 

(2) Καθαρό βιβλίο συσσιτίου όπου μεταφέρονται από το 
πρόχειρο τ’ αγοραζόμενα τρόφιμα με την αξία τους. 

(3) Βιβλία (μπλοκ) αριθμημένα κατ’ αύξοντα αριθμό πώ¬ 
λησης δελτίων φαγητού για το γεύμα και άλλα για το δεί¬ 
πνο. 

(4) Βιβλίο προγραμμάτων συσσιτίου όπου καθημερινά 
καταχωρείται το μενού της ημέρας. 

(5) Βιβλίο καυσίμων. 

(6) Κάθε άλλο βιβλίο - μπλοκ ή φάκελλος, τα οποία θα 


θεωρηθούν απαραίτητα για την καλή διεξαγωγή της υπη¬ 
ρεσίας. 

(7) Ταμειακή Μηχανή. 

ΟΙΚΟΝΟΜΙΚΑ 
α. Εσοδα 

Τα έσοδα για τη λειτουργία της Διαχείρισης Συσσιτίου 
προέρχονται από τα εξής: 

Κυρίως από το αντίτιμο του κατά μερίδα ημερησίου ε¬ 
φοδίου. 

Με εισήγηση της Επιτροπής Συσσιτίου, προς την Διεύ¬ 
θυνση της ΛΑΕΔ και με απόφαση του ΔΣ της ΛΑΕΔ, καθο¬ 
ρίζεται το κατά μερίδα ημερήσιο εφόδιο το οποίο πρέπει 
να καλύπτει την αξία του προσφερομένου φαγητού και 
κατ’ αναλογίατα γενικά έξοδα της Διαχείρισης Συσσιτίου, 
β. Εξοδα 

Η ΛΑΕΔ ως εκ του σκοπού και της αποστολής της δεν ε¬ 
πιδιώκει κέρδη από τα λειτουργούντα εντός αυτής τμή¬ 
ματα, μεταξύ των οποίων και η Διαχείριση Συσσιτίου. 

Τα έξοδα λειτουργίας της Διαχείρισης Συσσιτίου είναι: 
α. Η αξία των αγοραζομένωντροφίμων και η μεταφορά 
τους. 

β. Η αξία της καυσίμου ύλης για την παρασκευή του 
συσσιτίου εφόσον δεν χορηγείται από την υπηρεσία. 

γ. Η αξία αγοράς αναλώσιμων και απορρυπαντικών για 
την καθαριότητα του μαγειρείου και των σκευών του. 

δ. Η αναλογική αξία του καταναλισκόμενου ηλεκτρικού 
ρεύματος και ύδρευσης εάν εγκρίνεται απάτην ΛΑΕΔ, άλ¬ 
λως δεν υπολογίζεται. 

ε. Η αξία των αγοραζόμενων υλικών, προς αντικατάστα¬ 
ση λόγω φθοράς των αρχικώς από την ΛΑΕΔ χορηγηθέ- 
ντων ειδών εστιάσεως, μαγειρικών σκευών και ειδών ιμα¬ 
τισμού. 

στ. Η δαπάνη μισθοδοσίας του απασχολούμενου στο 
συσσίτιο, προσωπικού εφόσον δεν μισθοδοτείται από την 
ΛΑΕΔ ή απασχολείται ημέρες αργίας που η υπηρεσία δεν 
εγκρίνει τις υπερωρίες. Η δαπάνη αυτή πρέπει να ισοσκε¬ 
λίζεται στο τέλος κάθε μήνα με τα γενικά έσοδα -έξοδα, 

Γ ΚΥΛΙΚΕΙΟ 

Η Διαχείριση Κυλικείου είναι η υπηρεσία που επιβλέπει 
και μεριμνά για την εύρυθμη λειτουργία του Καφενείου 
και Κυλικείου της ΛΑΕΔ και εφοδιάζει αυτό με τα καθορι¬ 
ζόμενα από την Διεύθυνση εμπορεύματα και διάφορα εί¬ 
δη και μέσα ψυχαγωγίας. Μετά από έγκριση και απόφαση 
του ΔΣ/ΛΑΕΔ παραχωρείται η εκμετάλλευση του Κυλικεί¬ 
ου. 

Δ' ΒΙΒΛΙΟΘΗΚΗ 

1. Ο Βιβλιοθηκάριος προμηθεύεται κάθε ημέρα από το 
εμπόριο τα εγκεκριμένα από την Διεύθυνση έντυπατου η¬ 
μερήσιου τύπου και από τη Γραμματεία λοιπά περιοδικά 
τα οποία μεταφέρει στη βιβλιοθήκη προς κοινή και ελεύ¬ 
θερη χρήση από τους ενδιαφερομένους. 

2. Κάθε πρωί αποσύρει από τη βιβλιοθήκη της εφημερί¬ 
δες της προηγούμενης ημέρας και παραδίδει αυτές στη 
Διαχείριση Υλικού προς εκποίηση. 

3. Εχει μηχανογραφικές καταστάσεις όλων των υπαρ¬ 
χόντων βιβλίων κατά φοριαμό με αρίθμηση για εύκολη α¬ 
ναγνώριση. Οι καταστάσεις αυτές ενημερώνονται κάθε 
μήνα. 

Ε' ΨΥΧΑΓΩΓΙΚΕΣ ΣΥΓΚΕΝΤΡΩΣΕΙΣ 
Οι πάσης φύσεως ψυχαγωγικές συγκεντρώσεις. Δεξιώ¬ 
σεις - Γεύματα - Χοροεσπερίδες, εορτές, συσκέψεις, α¬ 
πονομές πτυχίων, διαλέξεις εξυπηρετούσες τις Ενοπλες 

Δυνάμεις ή Πολιτικές Αρχές καθώς και όσα ανάλογα ε- 
νεργούνται υπό της ΛΑΕΔ ή και από άτομα-μέλη που έ¬ 
χουν τα δικαίωμα καθώς και για λογαριασμό Πρεσβειών ή 
Στρατιωτικών Ακολούθων Ξένων Συμμαχικών Στρατών 
ευρισκομένων στην Ελλάδα βάσει εγκρίσεων, αποφάσε- 
ωνή διαταγώντου ΔΣ και των προϊσταμένων κλιμακίων, υ¬ 
πάγονται οργανωτικώς και οικονομικώς στη Τμήμα Παρε¬ 
χόμενων Υπηρεσιών 
Ο Διαχειριστής Δεξιώσεων: 

(1) Υλοποιεί τις αποφάσεις ή διαταγές για την κάθε εκ¬ 
δήλωση ή τελετή εντός της ΛΑΕΔ ή εκτός αυτής βάσει των 
εγγράφων ή προφορικών διαταγών της Διευθύνσεως ή 
της Υπηρεσίας που δίνει την δεξίωση 

(2) Συντάσσει κατάλογον των αναγκαιούντων τροφί¬ 
μων, του προσωπικού το οποίο θα χρησιμοποιηθεί με το 
ύψος αμοιβής του, την αμοιβή των καλλιτεχνών, τα δικαι¬ 
ώματα της ΛΑΕΔ κλπ. καθώς και κάθε άλλο στοιχείο που 
βαρύνει το κόστος της Δεξίωσης. Θέτει δε αυτά υπό την 
έγκριση της Διευθύνσεως καθώς και στον δίνοντα την δε¬ 
ξίωση από τον οποίο προμηθεύεται το αντίστοιχο ποσό 
για την εν συνεχεία αντιμετώπιση των εξόδων αγοράς ει¬ 
δών, αμοιβής προσωπικού και δικαιωμάτων Λέσχης τα ο¬ 
ποία καθορίζονται εκάστοτε από το ΔΣ/ΛΑΕΔ. 

(3) Ενεργεί για την έκδοση διαταγών συγκρότησης επι¬ 
τροπής αγορών κλπ. συντάσσει το κείμενο των προσκλή¬ 
σεων και μεριμνά για την έγκαιρη εκτύπωση, παραλαβή 
και διανομή αυτών δια της επιτροπής. 

(4) Φροντίζει για την έγκαιρη προμήθεια των αναγκαι- 
ούντων τροφίμων και επιβλέπει για την καλή παρασκευή 
και διάθεση τους στους συμμετέχοντες στη δεξίωση. 

(5) Στο τέλος κάθε δεξίωσης αναφέρει τα οικονομικά α¬ 
ποτελέσματα στη Διεύθυνση και αποδίδει λογαριασμό με 
πλήρη τα στοιχεία εσόδων και εξόδων στον υπεύθυνο της 
εκάστοτε δεξιώσεως. 

ΑΡΘΡΟ 20 
ΓΡΑΜΜΑΤΕΙΑ 

Διεκπεραιώνει την εν γένει αλληλογραφία της ΛΑΕΔ και 
ειδικότερα: 

α. Τηρεί την Ημερήσια Διαταγή, το κοινό, εμπιστευτικό 
και απόρρητο πρωτόκολλο, 
β. παραλαμβάνει, αποσφραγίζει, χαρακτηρίζει, πρωτο¬ 
κολλά και διανέμει την εισερχόμενη αλληλογραφία στις 
οικείες υπηρεσίες, 

γ. μεριμνά για την ταχεία προώθηση των εξερχομένων 
εγγράφων, σε όλα τα στάδια δακτυλογράφησης ή εκτύ¬ 
πωσης, διεκπεραίωσης και αποστολής, 
δ. τηρεί τη σφραγίδα και όλα τα σχέδια των εξερχομέ¬ 
νων εγγράφων των υπηρεσιών της ΛΑΕΔ. 

ΓΡΑΜΜΑΤΕΙΑ ΔΙΟΙΚΗΤΙΚΟΥ ΣΥΜ ΒΟΥΛΙΟΥ 
Επιλαμβάνεται όλων των θεμάτων που αφορούν τις 
προκαταρκτικές εργασίες σύγκλησης και προετοιμασίας 
των συνεδριάσεων του ΔΣτης ΛΑΕΔ και ειδικότερα: 

α. συντάσσει την ημερήσια διάταξη του Διοικητικού 
Συμβουλίου σύμφωνα με τις οδηγίες του Προέδρου αυ¬ 
τού ή του Διευθυντού της ΛΑΕΔ και μεριμνά για την έ¬ 
γκαιρη πρόσκληση των μελών του ΔΣ 
β. εισηγείται έγκαιρα την ανανέωση και ανασυγκρότη¬ 
ση του ΔΣ 

γ. τηρείτο αρχείο τωνπρακτικώντου ΔΣ, καταχωρεί, τα¬ 
ξινομεί και κοινοποιεί αυτά όπου απαιτείται. 


ΚΕΦΑΛΑΙΟ Δ' 

ΠΟΡΟΙ ΛΑΕΔ - ΤΙΜΗΤΙΚΟΙ ΤΙΤΛΟΙ 
ΑΡΘΡΟ 21 
Πόροι ΛΑΕΔ 

1. Οι πόροι της Λέσχης Αξιωματικών Ενόπλων Δυνάμε¬ 
ων είναι; 

α. Οι συνδρομές των μελών αυτής που ορίζονται κάθε 
φορά με απόφαση του Υπουργού Εθνικής Αμυνας σε πο¬ 
σοστό επί του κατά βαθμιό μηνιαίου βασικού μισθού αυ¬ 
τών για τους εν ενεργεία Αξιωματικούς και Ανθυπασπι- 
στέςτου Στρατού Ξηρός. 

Το ένα τρίτο (1/3) της εκάστοτε προβλεπό μενης ως ανω 
συνδρομής για τους εν ενεργεία Αξιωματικούς του Στρα¬ 
τού Ξηράς, ορίζεται για τους αποστράτους Αξιωματικούς 
και Ανθυπασπιοτές, μέλη της ΛΑΕΔ ή όπως άλλως 
καθορισθεί με απόφαση ΥΕΘΑ. 

Προκειμένου περί των εν ενεργεία Αξιωματικών του 
Ναυτικού, της Αεροπορίας του λεκανοπεδίου Αττικής, 
αυτοί καταβάλλουν στην ΛΑΕΔ τη μισή των καθοριζόμε¬ 
νων εκάστοτε ως ανωτέρω συνδρομών του Στρατού Ξη¬ 
ράς. Την ίδια μισή συνδρομή καταβάλλουν και οι Αξιωμα- 
τικοίτου Στρατού Ξηράς Μονάδων Λεκανοπεδ ίου Αττικής 
οι οποίες διαθέτουν ίδιες ανεγνωρισμένες Στρατιωτικές 
Λέσχες ή όπως καθορίζονται με απόφαση του ΥΕΘΑ. 

β. Οι πρόσοδοι από την εκμετάλλευση της ακινήτου και 
κινητής περιουσίας αυτής. 

γ. Οι πρόσοδοι από την εκμετάλλευ ση των τμημάτων της. 
δ. Το προϊον από τα εκποιούμενα εκάστοτε άχρηστα υ¬ 
λικά, ήτοι σκευών, επίπλων κλπ. 
ε. Οι δωρεές και κληροδοσίες υπέρ της ΛΑΕΔ. 
στ. Κάθε επιχορήγηση παρεχόμενη από το ΥΕΘΑ ή άλ¬ 
λο φορέα του Δημοσίου προς αντιμετώπιση έκτακτων ή ι- 
διάζουσα φύσης αναγκών της ΛΑΕΔ. 

ζ. Κάθε άλλη πρόσοδος συναφής προς την λειτουργία ή 
την περιουσία της ΛΑΕΔ. 

ΑΡΘΡΟ 22 
Τιμητικοί Τίτλοι 

1. Οι προσφέροντες στη ΛΑΕΔ δωρεά και οι καταλείπο- 
ντες εις αυτή κληρονομιά ή κληροδοσία ονομάζονται κα¬ 
τόπιν αποφάσεως του Διοικητικού Συμβουλίου: 

α. Δωρητές 
β. Ευεργέτες 
γ. Μεγάλοι ευεργέτες 

2. Στους μεγάλους Ευεργέτες ή τις οικογένειες τους, 
χορηγούνται τιμητικά διπλώματα, οι δε εικόνες αυτών μέ¬ 
σα σε πλαίσια δύνανται με απόφαση του ΔΣ να αναρτώ- 
νται στα γραφεία και στις αίθουσες της ΛΑΕΔ. 

3. Τιμητικοί τίτλοι επιτίμων Προέδρων μελών του ΔΣ κα¬ 
θώς και διατελεσάντων Διευθυντών ΛΑΕΔ δύνανται να α- 
πονέμωνται σε αστούς από τον Υπουργό Εθνικής Αμυνας 
κατόπιν εισηγήσεως του ΔΣ/ΛΑΕΔ στον Αρχηγό Γενικού 
Επιτελείου Στρατού. 

4. Από τον Διευθυντή της ΛΑΕΔ δύνανται να απονέμω- 
νται στους υπηρετήσαντες σε αυτή Αξιωματικούς ή υ¬ 
παλλήλους και απερχόμενους λόγω συνταξιοδοτήσεως, 
διπλώματα τιμητικής ευαρεσκείας στους διακριθέντες ά¬ 
λως ιδιαιτέρως για τον υπηρεσιακό ζήλο, το ήθος και την 
προσφορά αξιόλογου έργου ωφέλιμου για τη βελτίωση 
και προβολή της ΛΑΕΔ. 

ΚΕΦΑΛΑΙΟ Ε' 

ΜΕΛΗ ΛΑΕΔ ΚΑΙ ΥΠΟΧΡΕΩΣΕΙΣ ΑΥΤΩΝ 
ΑΡΘΡΟ 23 
Μέλη ΛΑΕΔ 

Μέλη της ΛΑΕΔ είναι οι εις το άρθρο 1 αναφερόμενοι 
πλην των τεθέντων σε απόταξη ή διαγραφή του στελέ¬ 
χους Εφέδρων Αξ/κών συνέπεια καταδίκης ή απόφασης 
Ανακριτικού Συμβουλίου. 

α. Υποχρεωτικώς όλοι οι εν ενεργεία Αξιωματικοί και 
Ανθυπασπιστές των τριών Κλάδων των Ενόπλων Δυνάμε¬ 
ων έκτου μισθού των οποίων κρατείται και αποδίδεται κά¬ 
θε φορά η προβλεπόμενη συνδρομή. 

β. Οι εν αποστρατεία Αξκοί των τριών Κλάδων των Ενό¬ 
πλων Δυνάμεων εφόσον έχουν δελτίο ταυτότητος της α¬ 
ντίστοιχης Ενωσης Αποστράτων και καταβάλλουν την κα¬ 
θοριζόμενη κάθε φορά με απόφαση ΥΕΘΑ μηνιαία συν¬ 
δρομή και έχουν κάρτα εισόδου. 

γ. Οι Αξιωματικοί ξένων συμμαχικών Στρατών, ευρισκό¬ 
μενοι στην Ελλάδα εφόσον καταβάλλουν την προβλεπό¬ 
μενη για τους ομοιοβάθμους των Ελληνες Αξιωματικούς 
συνδρομή και κατόπιν αιτήσεώς τους, εγκρινομένης από 
το ΓΕΣ μετά από πρόταση του ΔΣ/ΛΑΕΔ. 

ΑΡΘΡΟ 24 
Υποχρεώσεις Μελών 

1. Οι Αξιωματικοί μέλη της ΛΑΕΔ εν ενεργεία ή αποστρα¬ 
τεία καθώς και κάθε εισερχόμενο μέλος της οικογένειας 
των Αξιωματικών υποχρεούνται να σέβονται και να τηρούν 
τις διατάξεις του παρόντος Κανονισμού της Λέσχης καθώς 
και τις ειδικότερες Πάγιες Δγέςτου Καταστήματος. 

2. Να ενδιαφέρονται για την διατήρηση σε καλή κατά¬ 
σταση των αντικειμένων, επίπλων και σκευών της ΛΑΕΔ. 

3. Προσερχόμενοι να επιδεικνύουντοναπαιτούμενο σε¬ 
βασμό στη σοβαρότητα του Καταστήματος και να τηρούν 
αυστηρά και με προθυμία τις εκάστοτε περί στολής και εν¬ 
δυμασίας διατάξεις τόσο κατά τις επίσημες εκδηλώσεις 
όσο και κατά τη καθημερινή τους προσέλευση. 

4. Συνιστάται άλως ιδιαιτέρως να μην απευθύνουν πα¬ 
ρατηρήσεις στο προσωπικό της ΛΑΕΔ αλλά να ζητούν την 
επέμβαση ιεραρχικώς του αρμοδίου τμηματάρχη ή Αξιω¬ 
ματικού Υπηρεσίας για θέμα που υπέπεσε στην αντίληψή 
τους ή για τυχόν παράπονό τους για παράλειψη εξυπηρε- 
τήσεώςτους. 

5. Συνιστάται να σέβονται την ησυχία των συναδέλφων 
και να αποφεύγουν κάθε θόρυβο και συζητήσεις πολιτι¬ 
κού χαρακτήρα. 

6. Συνιστάται να μη λησμονούν την ιδιότητά τους ως Α¬ 
ξιωματικοί είτε σε ενεργεία είτε σε αποστρατεία όταν ευ- 
ρίσκονται στη ΛΑΕΔ καθώς και τους κανόνες της Στρα¬ 
τιωτικής Πειθαρχίας 

7. Συνιστάται να είναι ιδιαίτερα λεπτοί, ευγενείς, πει¬ 
θαρχικοί και φιλόφρονες προς τους σε αποστρατεία με¬ 
γαλύτερους συναδέλφουςτουςκαιγενικά πρέπει να τους 
χαρακτηρίζει η διάθεση εγκαρδιότητας, συναδελφικής 
θερμότητας, κοσμιότητας και τάξεως. 

ΑΡΘΡΟ 25 
Στολή Εισερχομένων 

1. Η είσοδος στην ΛΑΕΔ επιτρέπεται γενικώς στα μέλη 
της με Στρατιωτική ή Πολιτική περιβολή. 

2. Προκειμένου όμως περί ειδικών εκδηλώσεων, όπως 


τελετών, απονομής πτυχίων σε αποφοιτήσαντες Αξιωμα¬ 
τικούς Σχολών των Ενόπλων Δυνάμεων, Δεξιώσεων, Χο¬ 
ροεσπερίδων, επισήμων Γευμάτων και Δείπνων , 
Συσκέψεων, Σεμιναρίων, Συνεστιάσεων κ.λ.π., η στολή η 
τσ ένδυμα Κυρίων και Κυριών καθορίζεται από την Προϊ¬ 
στάμενη Αρχή η οποία συντονίζει την εκδήλωση. 

3. Σε κοσμικές, μη επίσημες συγκεντρώσεις ψυχαγωγι¬ 
κού χαρακτήρα ή σε συναυλίες ή διαλέξεις ή υπηρεσια¬ 
κές συγκεντρώσεις, η στολή καιτοένδυμα Κυρίωνκαι Κυ¬ 
ριών ορίζεται από το πρόγραμμα. 

4. Τα μέλη που συχνάζουν καθημερινά, δεν υποχρεού- 
νται στις ανωτέρω δεσμεύσεις εφάσον δεν συμμετέχουν 
στις εκδηλώσεις. Οφείλουν όμως να μη κυκλοφορούν 
στις αίθουσες και τους χώρους στους οποίους διεξάγο¬ 
νται οι ανωτέρω εκδηλώσεις. 

ΑΡΘΡΟ 26 

Αναγνώριση Μελών - Ταυτότητες - Δελτία εισόδου 

1. Οι προσερχόμενοι στη ΛΑΕΔ Αξιωματικοί σε ενέργεια 
μετά στολής εισέρχονται ανεμπόδιστα. Προσερχόμενοι 
όμως με πολιτική περιβολή οφείλουν να επιδεικνύουν τη 
στρατιωτική τους ταυτότητα στον θυρωρό εφόσον τους 
ζητηθεί 

2. Οι Αξιωματικοί σε αποστρατεία, προσερχόμενοι στη 
ΛΑΕΔ οφείλουν να επιδεικνύουν την αστυνομική τους 
ταυτότητα ή την τοιαύτη της Ενώσεως Αποστράτων του 
Κλάδου από τον οποίο προέρχονται. Στρατού Ξηρας, 
Ναυτικού, Αεροπορίας. 

3. Τα μέλη των οικογενειών των εις τις ανωτέρω 1 και 2 
παραγράφους αναφερομένων Αξιωματικών, δικαιούνται 
εισόδου χωρίς διατυπώσεις όταν συνοδεύονται από το 
μέλος της ΛΑΕΔ Αξιωματικό. Οταν προσέρχονται μόνα 
τους οφείλουν να έχουν εφοδιαστεί με ατομικό δελτίο 
αναγνωρίσεως και εισόδου όπως αυτό έχει καθορισθεί α¬ 
πό το ΔΣ της ΛΑΕΔ και χορηγείται από την ΛΑΕΔ. 

ΑΡΘΡΟ 27 

Διαγραφή Μελών από τη ΛΑΕΔ 

1. Με απόφαση του ΔΣ κατόπιν εισηγήσεως του Διευ- 
θυντού της ΛΑΕΔ κάθε μέλος διαγράφεται και δεν επι¬ 
τρέπεται η είσοδός του σε αυτήν εφόσον συντρέχουν οι 
ακόλουθοι λόγοι: 

α. Εάν καταδικαστεί για κακούργημα ή για αδίκημα κλο¬ 
πής, υπεξαιρέσεως, απάτης πλαστογραφίας, ψευδορ¬ 
κίας, ψευδούς καταμήνυσης. συκοφαντικής δυσφήμη- 
σης και δωροδοκίας. 

β. Εάν χάσει την Ελληνική Ιθαγένεια. 

γ, Εάν συμπεριφέρεται αναξιοπρεπώς. 

δ. Εάν ενεργεί κατά τρόπο αντίθετο με τα Εθνικά μας 
Συμφέροντα. 

ε. Εάν διαγράφει του στελέχους των Εφέδρων Αξιωμα¬ 
τικών συνεπεία καταδίκης ή απόφασης Ανακριτικού Συμ¬ 
βουλίου. 

στ. Εάν δεν καταβάλλει (υπαιτίως) καίτοι υπόχρεος την 
συνδρομή υπέρ ΛΑΕΔ. 

ΚΕΦΑΛΑΙΟ ΣΤ 
ΠΑΙΓΝΙΑ-ΠΑΡΑΠΟΝΑ 

ΑΡΘΡΟ 28 
Παίγνια 

Στη ΛΑΕΔ επιτρέπονται να παίζονται παιγνια εφόσον 
δεν απαγορεύονται από τις εκάστοτε περί Λεσχών ισχύ- 

ουσες διατάξεις του Υπουργείου Δημόσιας Τάξεως και 
των Διαταγών των προϊσταμένων Κλιμακίων, υπό την προ¬ 
ϋπόθεση ότι γίνονται προς ψυχαγωγία των μελών και όχι 
προς τον σκοπό πορισμού κέρδους. 

ΑΡΘΡΟ 29 
Βιβλία παραπόνων 

1. Σε κάθε Γραφείο του Τμήματος Παρεχόμενων Υπη¬ 
ρεσιών: 

Δεξιώσεων - Εστιατορίου - Κυλικείου - Κουρείου και Βι¬ 
βλιοθήκης υπάρχει βιβλίο παραπόνων. 

2. Στα βιβλία αυτά οι Αξκοί αναγράφουν κάθε παράπο¬ 
νό τους που έχει σχέση με όχι ικανοποιητική λειτουργία 
του τμήματος στο μέτρο που η λειτουργία αυτή εκδηλώ¬ 
θηκε εις βάρος του παραπονόμενου Αξιωματικού. 

3. Τα παράπονα ποέπει να είναι σαφή και συγκεκριμένα 
και να αναφέρουν ονομαστικά τα σχετιζόμενα προς αυτά 
πρόσωπα και να διατυπώνονται χωρίς σχόλια και στο προ- 
σήκσν ύφος της στρατιωτικής αναφοράς. 

4. Του βιβλίου παραπόνων, λαμβάνουν γνώση ιεραρχι¬ 
κά και υποχρεωτικά ο άμεσος προϊστάμενος του τμήμα¬ 
τος, στην αρμοδιότητα του οποίου υπάγεται το διατυπω- 
θέν παράπονο, ο οποίος παρέχει τις δέουσες εξηγήσεις, 
ο Υποδιευθυντής ο οποίος διατυπώνει τη γνώμη του και 
τέλος ο Διευθυντής, ο οποίος υποχρεωτικά αποφαίνεται 
εγγράφωςεπ' αυτών επί του βιβλίου ή καλεί τον παραπο- 
νεθέντα και του παρέχει σχετικές εξηγήσεις. 

5. Σε κάθε έγγραφο παράπονο, η απάντηση του Διευ- 
θυντού είναι υποχρεωτική μέσα σε εύλογο χρόνο. 

6. Επί σοβαροτέρων θεμάτων λαμβάνει γνώση το ΔΣ και 
αποφασίζει σχετικά. 

ΚΕΦΑΛΑΙΟ Ζ' 

ΠΡΟΣΩΠΙΚΟ ΛΑΕΔ - ΠΡΟΣΟΝΤΑ - ΚΑΘΗΚΟΝΤΑ ΑΥΤΟΥ 

Το Προσωπικό της Λέσχης Αξιωματικών Ενόπλων Δυ¬ 
νάμεων διακρίνεται σε Στρατιωτικό και Πολιτικό. 

ΑΡΘΡΟ 30 

Στρατιωτικό Προσωπικό 

1 Στη ΛΑΕΔ διατίθεται αριθμός Αξιωματικών μονίμων 
σε ενέργεια ή μονίμων εξ’ εφεδρείας, ανθυπασπιστών και 
οπλιτών των τριών Κλάδων των Ενόπλων Δυνάμεων, προς 
άσκηση καθηκόντων όλων των δια των κειμένων νόμων υ¬ 
φισταμένων θέσεων ή προς κάλυψη άλλων υπηρεσιακών 
αναγκών όπως προβλέπονται από τον εκάστοτε Πίνακα 
Οργανώσεως και Υλικού (ΠΟΥ) της ΛΑΕΔ. 

2. Το Στρατιωτικό Προσωπικό της ΛΑΕΔ, προς κύλυψη 
εκτάκτων αναγκών αυτής, ενισχύεται δι' αποσπάσεως Α¬ 
ξιωματικών και οπλιτών πέραν των υπό του ΠΟΥ προβλε- 
πομένων, με μέριμνα του ΓΕΣ και της ΣΔΑ. 

3. Η κατά τ’ ανωτέρω διάθεση Αξιωματικών ενεργείται 
σύμφωνα με τις εκάστοτε ισχύουσες διατάξεις του νόμου 
περί Ιεραρχίας προαγωγών και τοποθετήσεων Αξκών των 
Ενόπλων Δυνάμεων. 

ΑΡΘΡΟ 31 

Αξιωματικοί Υπηρεσίας 

1. Για την 24ωρη υπηρεσία στη ΛΑΕΔ ορίζονται εκ περι¬ 
τροπής όλοι οι κατώτεροι Αξιωματικοί και Υπαξιωματικοί 
(μόνιμοι και έφεδροι) οι υπηρετούντες στη ΛΑΕΔ καθώς 


και οι αποσπασμένοι υπηρετούντες στη ΛΑΕΔ Αξιωματι¬ 
κοί για εκτέλεση υπηρεσίας. 

2. Η αποστολή και τα καθήκοντα αυτών καθορίζονται α¬ 
πό τον Στρατιωτικό Κανονισμό και με Πάγια Διαταγή της 
ΛΑΕΔ. 

3. Η ώρα ενάρξεως της υπηρεσίας κάθε ημέρας κανονί¬ 
ζεται κάθε φορά από τοπρόγραμμα ωρών υπηρεσίας. Ως 
ώρα λήξεως της ημερήσιας υπηρεσίας θεωρείται η ώρα 
κατά την οποία κλείνει το Κατάστημα της ΛΑΕΔ. 

4. Τα καθήκοντα του Αξιωματικού υπηρεσίας καθορίζο¬ 
νται λεπτομερώς με Δγή της ΛΑΕΔ. 

ΑΡΘΡΟ 32 
Πολιτικό Προσωπικό 

Το Πολιτικό προσωπικό της ΛΑΕΔ αποτελείται από: 

α. Το μόνιμο και 

β. Το επί συμβάσει εργασίας Ιδιωτικού Δικαίου. 

ΑΡΘΡΟ 33 

Νομικό Καθεστώς Πολιτικού Προσωπικού 

Οι θέσεις, τα τυπικά προσόντα διορισμού και η βαθμολο¬ 
γική εξέλιξη του μόνιμου πολιτικού προσωπικού ρυθμίζο¬ 
νται απότις διατάξεις που ισχύουν κάθεψορά για την ΛΑΕΔ. 
από τον Οργανισμό της ΛΑΕΔ που έχει εκδοθεί με το ΠΔ 
27/1991 (ΦΕΚ 10/1991 τ.Α') και από τον Υπαλληλικό Κώδικα 

ΑΡΘΡΟ 34 

Προσωπικό ΣΕΙΔ προς κάλυψη έκτακτων ή περιοδικών ε¬ 
ποχιακών αναγκών 

1. Το ΔΣ/ΛΑΕΔ δύναται να προσλαμβάνει υπαλλήλους 
ΣΕΙΔ μέχρι 6 (έξι) άτομα προς αντιμετώπιση δημιουργου- 
μένων έκτακτων ή εποχιακών περιοδικών ανανκών ανά¬ 
λογα με τις απαιτούμενες ειδικότητες και τα απαιτούμενα 
για αυτούς αντίστοιχα προσόντα σύμφωνα με τις εκάστο¬ 
τε ιοχύουσες διατάξεις για τις προσλήψεις εποχιακού 
προσωπικού. 

2. Οι πάσης φύσεως αποδοχές και λοιπές αποζημιώσεις 
του προσωπικού αυτού διέπονται απότις κείμενες διατά¬ 
ξεις. 

3. Η σύμβαση εργασίας του κατά τις διατάξεις του πα¬ 
ρόντος άρθρου προσλαμβανόμενου προσωπικού λύεται 
αυτοδικαίως με τη λήξη του χρόνου για τον οποίο προσε- 
λήφθη χωρίς κανένα δικαίωμα αποζημιώσεως από την αι¬ 
τία αυτή. 

ΑΡΘΡΟ 35 

Αντικατάσταση πολιτικού προσωπικού 

Από το πολιτικό προσωπικό της ΛΑΕΔ, τακτικό και ΣΕΙΔ 
οι με οποιοδήποτε τρόπο αποχωρούντες ή μετατιθέμενοι, 
θα αντικαθίστανται με άλλους υπαλλήλους αντίστοιχης 
ειδικότητας εκ των τριών Κλάδων των Ενόπλων Δυνάμε¬ 
ων, κατ' αναλογία 50% από το ΓΕΣ και από 25% από το 
ΓΕΝ και ΓΕΑτου Υπουργείου Εθνικής Αμυνας. 

ΑΡΘΡΟ 36 

Ειδικά καθήκοντα προσωπικού 

1. Θυρωρού 

2. Προϊστάμενου εστιατορικής τέχνης (Μαιτρ). 

Τα καθήκοντάτους καθορίζονται κάθε φορά με απόφα¬ 
ση της ΛΑΕΔ που επικυροινεται από το ΔΣ και είναι βασι¬ 
κά τα εξής: 

1. ΘΥΡΩΡΟΣ 

α. Δεν επιτρέπει την είσοδο σε άτομα μη εφοδιασμένα 
με δελτίο εισόδου ή μη δικαιούμενα εισόδου στη ΛΑΕΔ και 
σε περίπτωση εμμονής ατόμου απευθύνεται στον Αξκό 
της υπηρεσίας εφόσον είναι κλειστά τα γραφεία. 

β. Εάν ιδιώτης μη μιέλος της ΛΑΕΔ αναζητά άτομο έκτων 
ευρισκομένων στη ΛΑΕΔ ειδοποιεί με τα εσωτερικά τηλέ¬ 
φωνα τον αναζητούμενο στο τμήμα που βρίσκεται και τον 
καλεί σε συνάντηση στους πλησίον του θυρωρείου χώ¬ 
ρους αναμονής. 

γ. Δεν απομακρύνεται του θυρωρείου σε όλη τη διάρ¬ 
κεια της υπηρεσίας του. Σε έκτακτη ανάγκη ζητά την αντι¬ 
κατάστασή του. 

ε. Ελέγχει επιμελώς τα προσκομιζόμενα αντικείμενα ή 
δέματα για τη ΛΑΕΔ ή τους Αξιωματικούς και προσωπικό 
εφόσον κρίνει αυτά υπόπτου περιεχομένου για λόγους α¬ 
σφαλείας. 

στ. Ενημερώνει τον Προϊστάμενο Διοικητικού της ΛΑΕΔ 
επί του καθυστερημένου προσερχόμενου προσωπικού ή 
χωρίς άδεια εξερχόμενου . 

ζ. Παραλαμβάνει τις ημερήσιες εφημερίδες, την αλλη¬ 
λογραφία του πολιτικού Ταχυδρομείου καθώς και τις για 
τους Αξιωματικούς προοριζόμενες επιστολές ή αντικεί¬ 
μενα τα οποία παραδίδει στους δικαιούχους χωρίς καθυ¬ 
στέρηση, παρέχοντας τις δέουσες πληροφορίες. 

η. Ελέγχει τα τυχόν εξερχόμενα σκεύη, έπιπλα ή λοιπά 
αντικείμενα της ΛΑΕΔταπροοριζόμενα για εξυπηρέτηση 
Μονάδος ή Αρχής η οποία θα τα χρησιμοποιήσει. 

θ. Ευθύνεται για την καθαριότητα και ευταξία της εισό¬ 
δου, απευθυνόμενος αρμοδίως εφόσον διαπιστώνει πα¬ 
ράλειψη. 

ι. Χορηγεί υποχρεωτικά μάρκα αριθμημένη για τα πα- 
ραλαμβανόμενα αντικείμενα (καπέλλα, ράβδο, αμπρέλ- 
λα, παλτά) και τοποθετεί αντίστοιχα στις κρεμάστρες ώ¬ 
στε κατά την απουσία του ο αντικαθιστών αυτόν να μπο¬ 
ρεί ευχερώς να τα χορηγήσει. 

ια. Δεν επιτρέπεται η συγκέντρωση και παραμονή ατό¬ 
μων στο θυρωρείο που δεν έχουν εργασία. 

ιβ. Απαγορεύεται αυστηρά, με ευθύνη του θυρωρού, η 
είσοδος στη ΛΑΕΔ κάθε κατοικίδιου ζώου. 

ιγ. Ελέγχει την κυκλοφορία και στάθμευση των αυτοκι¬ 
νήτων στον προ της ΛΑΕΔ ιδιόκτητο αυτής χώρο σύμφω¬ 
να με τις ισχύουσες κάθε φορά διαταγές της ΛΑΕΔ. 

2. ΠΡΟΪΣΤΑΜΕΝΟΣ ΠΡΟΣΩΠΙΚΟΥ ΕΣΤΙΑΤΟΡΙΚΗΣ ΤΕ¬ 
ΧΝΗΣ (ΜΑΙΤΡ) 

1. Προΐσταται του ιδιωτικού προσωπικού πλην των υ¬ 
παλλήλων γραφείου. Προέρχεται είτε από το μόνιμο είτε 
από ΣΕΙΔ προσωπικό της ΛΑΕΔ. Πρέπει να έχει απολυτή¬ 
ριο Γυμνασίου ή Μέσης Σχολής Τουριστικών Επαγγελμά¬ 
των καθώς και επαρκείς γνώσεις Αγγλικής και Γαλλικής 
και ειδικότητα και εμπειρία στην τέχνη του επαγγέλματος. 

2. Προΐσταται και επιστατεί όλου του προσωπικού το ο¬ 
ποίο χρησιμοποιείται για τις λειτουργικές ανάγκες της 
ΛΑΕΔ, όπως στα Μαγειρεία, Εστιατόρια, Κουρείο κλπ. κα¬ 
τόπιν σχετικής αποφάσεως του Διοικητικού Συμβουλίου 
της ΛΑΕΔ και του Διευθυντού αυτής. 

4. Διοικητικώς υπάγεται στη Διεύθυνση της ΛΑΕΔ και 
συνεργάζεται με τον Υποδιευθυντή και τον Προϊστάμενο 
Διοικητικού, για την κατανομή και εναλλαγή εβδομαδιαί¬ 
ας ανάπαυσης καθώς και την απασχόληση του προσωπι¬ 
κού τόσο για την πλαισίωση των καθημερινών λειτουρ¬ 
γιών των τμημάτων της ΛΑΕΔ όσο και κατά τις από αυτή 
αναλαμβανόμενες ή οργανωμένες πάσης φύσεως εκδη¬ 


λώσεις εντός ή εκτός αυτής. 

4. Είναι υπεύθυνος έναντι του Διευθυντού της ΛΑΕΔ για 
την καθαριότητα και ευταξία όλων των διαμερισμάτων 
του καταστήματος. Προς τον σκοπό αυτό ενεργεί καθη¬ 
μερινά επιθεωρήσεις και ασκεί συνεχή επίβλεψη. 

5. Παρακολουθεί τον τρόπο εκτελέσεως της εργασίας 
του υπ' αυτόν προσωπικού και υποδεικνύει σε αυτό με ευ¬ 
γένεια αλλά και σταθερότητα τα σημεία που έχουν ανάγκη 
διόρθωσης κυρίως στοντομέα της Εστιατορικής τέχνης. 

6. Είναι υπεύθυνος για την ευπρεπή εμφάνιση, την άψο¬ 
γη καθαριότητα καιτην άριστη απόδοση του προσωπικού 
της αρμοδιότητός του, στην καθημερινή λειτουργία της 
ΛΑΕΔ, ιδιαίτερα δε, κατά τις επίσημες εκδηλώσεις. 

7. Υποχρεούται να προσφέρει κάθε ζητούμενη πληρο¬ 
φορία ή γνώμη και να συνεργάζεται με τις επιτροπές και 
τους προϊσταμένους των Διαχειρίσεων Συσσιτίου, Κυλι¬ 
κείου, Δεξιώσεων και λοιπών τοιούτων. 

8. Είναι απολύτως υπεύθυνος μαζί με τον Διαχειριστή Δε¬ 
ξιώσεων για την οργάνωση και διεξαγωγή των πάσης φύ¬ 
σεως εκδηλώσεων εισηγούμενος κάθε μέτρο το οποίο θα 
έχει ως αποτέλεσμα την απρόσκοπτη διεξαγωγή και άρι¬ 
στη εντύπωση προς όφελος της υπηρεσίας και της ΛΑΕΔ. 

9. Φροντίζει να είναι ενημέρος των οικογενειακών και ε- 
παγγελματικώνπροβλημάτωντου υπ’ αυτόν προσωπικού 
καιεισηγείται αρμοδίως για την επίλυση ή θεραπεία τους. 

10. Μεριμνά για τα σε κάθε τμήμα καθήκοντα του προ¬ 
σωπικού της αρμοδιότητός του όπως αυτά ειδικότερα α- 
ναφέρονται και ρυθμίζονται στα επί μέρους κεφάλαια, άρ¬ 
θρα και Πάγιες Διαταγές ΛΑΕΔ. 

11. Σε ότι αφορά τις πειθαρχικές αρμοδιότητες και δι¬ 
καιοδοσίες εφαρμόζονται οι εκάστοτε ισχύουσες Διατα¬ 
γές για τους υπαλλήλους τακτικούς και επί συμβάσει σχά¬ 
σεως ιδιωτικού δικαίου για τα ΝΠΔΔ, μεταξύ των οποίων 
συγκαταλέγεται και η ΛΑΕΔ. 

12. Εκ περιτροπής ορίζονται δύο (2) ή και ένας (1) έκτων 
σερβιτόρων ως βοηθοί του. 

ΑΡΘΡΟ 37 

Πειθαρχικός Ελεγχος Πολιτικού Προσωπικού 

Ο πειρθαρχικός έλεγχος στο πολιτικό προσωπικό της 
ΛΑΕΔ ασκείται σύμφωνα με την ισχύουσα για τα ΝΠΔΔ ε¬ 
κάστοτε νομοθεσία. 

ΑΡΘΡΟ 38 

Καταργούμενες Διατάξεις 

Από της ενάρξεως της ισχύος του παρόντος καταργού- 
νται οι διατάξεις του ΠΔ 29-5-1933 ·<Περί Κανονισμού Δι- 
οικήσεως και Εσωτερικής Υπηρεσίας Στρατιωτικής Λέ¬ 
σχης Φρουράς Αθηνών» καθώς και κάθε άλλη διάταξη 
ρυθμίζουσα θέματα διεπόμενα από του παρόντος. 

ΑΡΘΡΟ 39 
Έναρξη Ισχύος 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Δεκεμβρίου 1997 

Ο ΥΦΥΠΟΥΡΓΟΣ 

ΔΗ ΜΗΤΡΙΟΣ ΑΠΟΣΤΟΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





